hotchpotch/miracl-hf-unified huggingface dataset:
నక్కబొక్కలపాడు
నక్కబొక్కలపాడు, ప్రకాశం జిల్లా, బల్లికురవ మండలానికి చెందిన గ్రామము.
మండల పరిషత్తు ప్రాథమిక పాఠశాల:- ఈ పాఠశాల ప్రధానోపాధ్యాయులైన శ్రీ అడుగుల శ్రీనివాసరావుని, 2014, జనవరి-16న ఒంగోలులో జరిగిన గణతంత్ర దినోత్సవ వేడుకలలో, ఉత్తమ ఉపాధ్యాయునిగా, కలెక్టర్ శ్రీ విజయకుమార్, సత్కరించారు. [2]
ఊరచెరువు:- మొత్తం 200 ఎకరాలలో విస్తరించియున్న ఈ చెరువులో, ప్రభుత్వం ప్రవేశపెట్టిన నీరు-చెట్టు కార్యక్రమంలో, రెండవ విడతలో భాగంగా, రెండు లక్షల రూపాయల ప్రభుత్వ ధనంతో, చెరువులో పూడికతీత పనులు చేపట్టినారు. సారవంతమైన ఈ పూడిక మట్టిని రైతులు ట్రాక్టర్లతో తమ పొలాలకు తరలించుకొనుచున్నారు. ఈ విధంగా చేయుట వలన, చెరువులో నీటి నిలువ సార్ధ్యం పెరుగుటయేగాక, తమకు ఎరువుల ఖర్చు గణనీయంగా తగ్గుతుందని రైతులు ఆనందం వ్యక్తం చేస్తున్నారు. [4]
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీ ధూళిపాళ్ళ వెంకటేశ్వర్లు, సర్పంచిగా, 38 ఓట్ల మెజారిటీతో, ఎన్నికైనారు. [1]వరి, అపరాలు, కూరగాయలు
వ్యవసాయం
[1] ఈనాడు ప్రకాశం/అద్దంకి; 2013, జూలై-27; 1వపేజీ.
[2] ఈనాడు ప్రకాశం/అద్దంకి; 2014, జనవరి-28; 2వపేజీ.
[3] ఈనాడు ప్రకాశం/అద్దంకి; 2015, మార్చి-30; 2వపేజీ.
[4] ఈనాడు ప్రకాశం/అద్దంకి; 2015, ఆగస్టు-10; 2వపేజీ.
[5] ఈనాడు ప్రకాశం/అద్దంకి; 2015, నవంబరు-20; 2వపేజీ.
మార్క్ స్పిట్జ్
1950, ఫిబ్రవరి 10న అమెరికాలో కాలిఫోర్నియాలోని మోడెస్టోలో జన్మించిన మార్క్ స్పిట్జ్ ప్రముఖ స్విమ్మింగ్ క్రీడాకారుడు. 1972లో జర్మనీలోని మ్యూనిచ్లో జరిగిన ఒలింపిక్ క్రీడలలో 7 స్వర్ణ పతకాలు సాధించి ఒకే ఒలింపిక్ క్రీడలో అత్యధిక స్వర్ణ పతకాలు గెలిచిన రికార్డు సృష్టించాడు. 1968లో జరిగిన మెక్సికో ఒలింపిక్ క్రీడలలో కూడా మార్క్ స్పిట్జ్ 2 స్వర్ణ, ఒక రజత, ఒక కాంస్య పతకం సాధించడంతో అతని ఖాతాలో మొత్తం 9 స్వర్ణాలు మరియు ఒక్కొక్కటి చొప్పున రజత, కాంస్య పతకాలు ఉన్నాయి.
అతను రెండు సంవత్సరాల ప్రాయంలో ఉన్నప్పుడే అతడి కుటుంబం హవాయికి పయనమైంది అక్కడే స్పిట్జ్ ఈతకొట్టడం నేర్చుకున్నాడు. మరో నాలుగేళ్ళ తరువాత కుటుంబం కాలిఫోర్నియాలోని సాక్రమెంటోకు తిరిగివచ్చింది. అక్కడ స్పిట్జ్ స్విమ్మింగ్ క్లబ్‌లో చేరినాడు. 9 సంవత్సరాల వయసులో ఉన్నప్పుడు ఆర్డెన్ హిల్స్ స్విమ్మింగ్ క్లబ్‌లో శిక్షణ పొందినాడు. అక్కడ శిక్షణ ఇచ్చిన కోచ్ ద్వారా మార్క్ స్పిడ్జ్ కాకుండా మరో ఆరుగురు ఒలింపిక్ క్రీడలలో బంగారు పతకాలను సాధించడం విశేషం.
1968లో జరిగిన ఒలింపిక్ క్రీడలలో 6 స్వర్ణాలు సాధించాలని కలలు కన్ననూ అతనికి లభించినవి రెండు స్వర్ణాలు మాత్రమే. అవి కూడా 4 x 100 మీటర్ల ఫ్రీస్టైల్ మరియు 4 x 200 మీటర్ల ఫ్రీస్టైల్ రిలేలో సాధించిన టీం స్వర్ణాలు. దీంతో బాటు స్పిట్జ్ వ్యక్తిగతంగా 100 మీతర్ల బట్టర్‌ఫ్లైలో రజత పతకం, 100 మీటర్ల ఫ్రీస్టైల్‌లో కాంస్య పతకం పొందినాడు.
మెక్సికో ఒలింపిక్ క్రీడలలో అనుకున్న విధంగా పతకాలు సాధించకున్ననూ నిరాశపడక మరింత కఠోర శిక్షణ పొంది తదుపరి ఒలింపిక్ క్రీడలపై దృష్టి పెట్టినాడు. జర్మనీ లోని మ్యూనిచ్‌లో జరిగిన 1972 ఒలింపిక్ క్రీడలలో మార్క్ స్పిడ్జ్ అనుకున్న విధంగా మొత్తం 6 ఈవెంట్లలోనూ బంగారు పతకాలు సాధించడమే కాకుండా మరో పతకం అదనంగా సాధించి ఒలింపిక్ క్రీడా చరిత్రలోనే ఎవరికీ అందనంతా ఎత్తుకు చేరినాడు. చేపపిల్లలా ఈదుతూ ప్రతి ఈవెంట్లలోనూ ప్రథమ స్థానంలో నిలిచి చూపురులను ఆకట్టుకున్నాడు. సహచరులచే మార్క్ ది షార్క్ అని పిలువబడ్డాడు. 1972లో స్పిట్జ్ సాధించిన ఒకే ఒలింపిక్స్‌లో 7 స్వర్ణాల రికార్డు నేటికీ నిలిచి ఉండుట విశేషం.
తిమిరికుంట్లపల్లె
తిమిరికుంట్లపల్లె : అనంతపురం జిల్లా, ఆమడగూరు మండలము లోని చిన్న పల్లె, మొత్తము జనాభా 400 కు మించరు. ప్రధాన ఆదాయ వనరు వ్యవసాయం. ఇక్కడి నీటి వనరులు అతి తక్కువ. వర్షాధారము. ఈ మధ్యనే ప్రస్తుత ప్రభుత్వం ప్రకటించిన సైన్స్ సిటీ ఈగ్రామంలో ఉంది.
కృష్ణార్జున
కృష్ణార్జున 2008 లో శ్రీలక్ష్మీప్రసన్న పిక్చర్స్ బ్యానర్ ఫై పి. వాసు దర్శకత్వంలో మోహన్ బాబు నిర్మించిన సోషియో ఫాంటసీ చిత్రం. ఇందులో మంచు విష్ణు, నాగార్జున, మమత మోహన్ దాస్, మోహన్ బాబు ప్రధాన పాత్రలు పోషించారు.
కృష్ణుడి గుడిలో పుట్టిన అర్జున్ అమ్మమ్మతో కలిసి ధనవంతుడైన నాజర్ ఇంటిలో పనిచేస్తుంటాడు. నాజర్ పొగరుబోతు కూతురు మమతను ఓ పెద్దింటి అబ్బాయికిచ్చి పెళ్ళి చేయాలనుకుంటారు. అయితే, జాతకరీత్యా మమతను మొదట పెళ్ళి చేసుకునే వ్యక్తి మృత్యువాత పడతాడని తెలుస్తుంది. ఆ గండం గట్టెక్కడానికి అమాయకుడైన అర్జున్ తో మమతకు మొదటి పెళ్ళి చేసి, ఆ తర్వాత అతన్ని చంపాలని చూస్తారు. ఆ సందర్భంగా ఆమ్మమ్మ చనిపోవడంతో అర్జున్ కూడా చనిపోవాలనుకుంటాడు. అనుకోని విధంగా, అర్జున్ ఎప్పుడూ కొలిచే కృష్ణుడు అతని ప్రయత్నాన్ని అడ్డుకుని ధైర్యంచెప్పి, తిరిగి నాజర్ ఇంటికి పంపుతాడు. మరో పెళ్ళికి సిద్దమవుతున్న మమతను తనదానిగా చేసుకోవడంతో పాటు, జాతకంలోని మరణ గండాన్ని అర్జున్ ఎలా ఎదుర్కొన్నాడనేదే ఈ చిత్ర కథాంశం. 
ఇందులో కొత్త విలన్ దేవ్ గిల్లి, మనోరమ, నాజర్, తనికెళ్లభరణి, ప్రేమ, సునీల్ ఇతర పాత్రలు పోషించారు. మరుదూరి రాజా మాటలు, స్టన్ శివ ఫైట్లు, కీరవాణి పాటలు సమకూర్చారు. పాపులర్ పాట 'యమరంజు మీద వుంది పుంజు' ఇందులో రీమిక్స్ చేశారు. విష్ణు థింక్ స్మార్ట్ విజువల్ ఎఫెక్ట్స్ బాగున్నాయి.
ఇజ్రాయీల్
ఇజ్రాయీల్ (మలకల్ మౌత్) (అరబ్బీ : عزرایل), ఇస్లాం ధార్మిక గ్రంథం ఖురాన్లో ఇతని పేరు మలకల్ మౌత్. మలక్ అనగా దేవదూత, మౌత్ అనగా మరణం, మరణదూత (హిందూమతములో యమధర్మరాజు). జీవుల ప్రాణాలను తీయుటకు అల్లాహ్ చే నియమింపబడిన దేవదూత. వ్యావహారిక భాషలో కఠోరునికి, పాషణహృదయునికి 'ఇజ్రాయీల్' అని సంభోదిస్తారు.
రామాయనపురం
రామాయనపురం, పశ్చిమ గోదావరి జిల్లా, భీమవరం మండలానికి చెందిన గ్రామము.. భీమవరం నుంచి గొల్లపాలెం వెళ్ళు రహదారిలో 8 కిలోమీటర్ల దూరంలో ఉన్నది.
సినిమాటోగ్రఫీ
సినిమాటోగ్రఫీ (Cinematography) అంటే మూవీ కెమేరాతో చిత్రీకరణ చెయ్యడం.
నేర్చుకొనే విధానం. సినిమా దృశ్య మాధ్యమం. సినిమా ఒక దృశ్యమాలిక. అ దృశ్యమాలికని డిజైన్ చేసేది సినిమాటోగ్రాఫర్. దర్శకుని మదిలో ఉన్న కథని దృశ్యంగా మారుస్తాడు సినిమాటోగ్రాఫర్.
దర్శకుడు visualize చేసిన దృశ్యాన్ని పసిగట్టి.. దానిని technical గా ఎలా సాధ్యం చేయాలో అలోచించి.. సృజనాత్మకతని జోడించి కెమెరాలో చిత్రీకరిస్తాడు సినిమాటోగ్రాఫర్.
చెప్పటం ఈజీ ..చేయటం కష్టం అనే సామెతలో “చేయటం” మాత్రమే చేసే వాడు సినిమాటోగ్రాఫర్.
షాట్ ని ఎలాచిత్రీకరించాలి? ఏ కెమేరా, దాని పనితనం, limitations ఏంటి? ఏ ఫిలిం వాడాలి? టైం అండ్ స్పేస్ ఏంటి? ఏ మూడ్ ఉండాలి? lighting ఏంటి? లైట్స్ ఎలా ఎక్కడ ఎన్ని వాడాలి? ఏ లెన్స్? క్రేన్ / ట్రాక్ base ఎక్కడ వేయాలి? కెమెరా angle ఏంటి? లాంటి సాంకేతిక కళాత్మక విషయాలని కలగలిపి ఆలోచించి, ఆ ఆలోచనని దృశ్యంగా తెరకేక్కిస్తాడు.
సినిమాటోగ్రఫీ చేయాలంటే సాంకేతికంగా, రసాత్మకంగా చాలా నిపుణత కలిగి ఉండాలి. సబ్జెక్టుకు సంబంధించిన పాత విషయాలు తెలిసుండి, ఎప్పటికప్పుడు మారుతున్న టెక్నాలజీని అర్థం చేసుకుని అందిపుచ్చుకోగలగాలి. సినిమాటోగ్రఫీ మానసికంగా, శారీరకంగా చాల శ్రమతో కూడుకున్నపని. సినిమాటోగ్రఫీ అనేది సాంకేతికత మరియు కళ యొక్క మేలు కలయిక
కౌలాలంపూర్ గురించి-ఇంగ్లీష్ వికీపీడియా : లింక్
గొర్లెవానిపాలెం
గొర్లెవానిపాలెం, విశాఖపట్నం జిల్లా, సబ్బవరం మండలానికి చెందిన గ్రామము.
ఈ గ్రామంలో ఇంచుమించు 150 కుటుంబాలు ఉంటాయి. ఈ ఊరిలో ఒక శివాలయం, ఒక పాల సేకరణ కేంద్రం ఉన్నాయి. ఈ గ్రామం వైజాగ్ నుంచి 28 కి.మీ., సబ్బవరం నుంచి 1 కి.మీ. దూరం ఉంటుంది. దీనికి ప్రత్యేక పంచాయతీ లేదు. ఈ గ్రామం సబ్బవరం మేజర్ పంచాయతీకి శివారు గ్రామం.
ఈ ఊరికి ఒక కొండ ఉంది, దీనికి ఒక విశిష్టత ఉంది. ఈ కొండ పేరు సూదికొండ. ఈ కొండకి పూర్వీకులు చెప్పే కథ ఏమిటంటే, సింహాచలం కొండ పైన నెలకొనడానికి ముందు నరసింహ స్వామి ఈ రెండు కొండలలో ఏ కొండ పైన కొలువుదీరాలా అని సందిగ్ధావస్థలో పడ్డాడు. అప్పుడు రెండు కొండల పైన చెరొక పాదం మోపాడు. దురద్రుష్టవశాత్తూ సూదికొండ కొంచెం కిందకు అణిగిపోయింది. ఈ కారణం చేత నరసింహస్వామి సింహాచల కొండ పైన వెలిసి సింహాద్రి అప్పన్నగా పేరుగాంచెను.
భుజంగాసనము
భుజంగాసనము (సంస్కృతం: भुजङ्गसन) యోగాలో ఒక విధమైన ఆసనము. సంస్కృతంలో భుజంగ అంటే నాగుపాము అని అర్థం. ఈ ఆసనం వేసినప్పుడు శరీరం పడగ ఎత్తిన పాము వలె ఉంటుంది కనుక దీనిని భుజంగాసనమని పేరువచ్చింది.
భుజంగాసనం చాలా సులువైన వ్యాయామ రీతిగా చెప్పవచ్చు. అయితే, దీంట్లో తప్పులు కూడా సునాయాసంగానే చేసే అవకాశముంది. కాబట్టి ఈ ఆసనం ద్వారా గరిష్ఠ ప్రయోజనాలు పొందడానికి గాను దీని గురించిన వివరాల పట్ల శ్రద్ధ వహించాలి.
విరామ స్థితిలో ఉన్నప్పుడు, నింపాదిగా ఈ భుజంగాసనాన్ని ప్రయత్నిస్తే మంచిది. ఈ ఆసనం వేసేటప్పుడు మీ వెన్నెముక కండరాలు ఒత్తిడికి గురికారాదు. అలాగే ఆసనాన్ని త్వరత్వరగాను, ఉన్నట్లుండి కూడా వేయడానికి ప్రయత్నించరాదు. భుజంగాసనాన్ని శలభాసనము, ధనురాసనాలతో కలిపి వేయాలి, ఈ మూడు ఆసనాలు కలిపి త్రయంగా ఏర్పడతాయి.
ఈ మూడు ఆసనాలూ పరస్పరం అనుసంధానమై ఉంటాయి. భుజంగాసనానికి వ్యతిరేక భంగిమలు హలాసనంగా, పశ్చిమోత్తాసనంగా రూపు దాలుస్తాయి.
బకాసనం
బకాసనం యోగాలో ఒక విధమైన ఆసనం. ఈ ఆసనంలో శరీరం నీటిలో నించున్న కొంగను పోలి ఉండాడం వల్ల ఈ పేరు వచ్చింది. బకము అంటే కొంగ అని అర్థం.
హలాసనము
హలాసనము (సంస్కృతం: हलसन) యోగాలో ఒక విధమైన ఆసనము. నాగలి రూపంలో ఉంటుంది కాబట్టి ఈ ఆసనాన్ని హలాసనమంటారు.హలాసనం వలన వెన్నెముక సంబంధిత కండరాలకు, నరాలకు బలం హెచ్చుతుంది. వెన్నెముక మృదువుగా ఉంటుంది. మెడకు రక్తప్రసారం చక్కగా జరుగుతుంది. నడుము సన్నబడుతుంది. బాణపొట్ట తగ్గుతుంది.
వజ్రాసనము
వజ్రాసనము (సంస్కృతం: वज्रासन) యోగాలో ఒక విధమైన ఆసనము.సంస్కృత భాషలో 'వజ్ర' అనగా దృఢం అని అర్థం. వజ్రాసన భంగిమను దాల్చిన యోగసాధకులు దృఢమైన చిత్తానికి ప్రతినిధులుగా కనిపిస్తారు. తదనుగుణంగా ఈ ఆసనానికి వజ్రాసనమనే పేరు వచ్చింది. పద్మాసనం రానివారికి ఈ ఆసనం ధ్యానానికి ఉపయోగపడుతుంది.
క్రమంతప్పకుండా వజ్రాసనాన్ని ప్రతిరోజు చేస్తున్న పక్షంలో దేహానికి పటుత్వం, స్థిరత్వం ఏర్పడుతుంది.
దండాసనం
దండాసనం యోగాలో ఒక విధమైన ఆసనం. దండం అనగా కర్ర ఆకారం రావడం మూలంగా దీనికి ఆ పేరు వచ్చింది.
వృక్షాసనం
వృక్షాసనం యోగాలో ఒక విధమైన ఆసనం.
ు చూపాలి.కాలి కండరాలకు అధిక వ్యాయామం కల్గుతుంది. ఇలా చేసిన వ్యక్తికి తన శరీరం యొక్క సంతులున జ్ఞానం కల్గుతుందంటున్నారు యోగా నిపుణులు.
తాడాసనం
తాడాసనం యోగాలో ఒక విధమైన ఆసనం. తాడ అంటే సంస్కృతంలో పర్వతమని అర్థం. యోగప్రక్రియలో వేసే భంగిమనే సమస్థితి ఆసనమని కూడా అంటారు. సమ అంటే కదలని సమతత్వం, స్థితి అంటే నిలబడుట అని అర్థం. కదలకుండా సమస్థతిలో నిలబడి చేసేదే సమస్థితి ఆసనం లేదా తాడాసనం అవుతుంది.
ఈ ఆసనం నాడీమండలాన్ని మరింత బలోపేతం చేస్తుంది. కాలి మడమలు, పిక్కలు బాగా దృఢంగా అవుతాయి.
ఉత్తానాసనం
ఉత్తానాసనం యోగాలో ఒక విధమైన ఆసనం.
రెండు కాళ్లూ దగ్గరగా ఉంచి నిలబడాలి. చేతులతో సీసాని పట్టుకుని వంగి తలని మోకాళ్ల దగ్గరకు తీసుకురావడానికి ప్రయత్నించాలి. ఇప్పుడు రెండు చేతులూ ఆసనాన్ని బ్యాలెన్స్‌ చేయడానికి ముందుకు వస్తాయి. ఇలా అరనిమిషం ఉన్న తర్వాత మళ్లీ చేయాలి. ఈ ఆసనంతో పొట్టా, చేతుల్లో ఉన్న కొవ్వు సులువుగా కరుగుతుంది.
ఎమెస్కో
ఎమెస్కో అనేది ఒక సుప్రసిద్ధ పుస్తక ప్రచురణ సంస్థ. ఎమ్. శేషాచలం అండ్ కో (టూకీగా ఎమెస్కో) అన్న పేరు వచ్చింది. ఎమెస్కో మద్దూరి శేషాచలంచే బందరులో స్థాపించబడింది. ఆ తరువాత ఆయన కుమారుడు మద్దూరి నరసింహరావు ఆధ్వర్యంలో శాఖోపశాఖలుగా సంస్థను విస్తరించి పెద్దది చేశాడు. ప్యాకెట్‌ సైజు పుస్త కాలను ప్రచురించి ఈ రంగంలో విప్లవం సృష్టించారాయన. 1978లో ఎం.ఎన్‌.రావు మరణించడంతో ఆయన కుమారుడు శేషాచల కుమార్‌ ఎమెస్కో సంస్థనుండి ఎమెస్కో అభిమాని, మార్క్సిస్ట్, సాహితీ ప్రియుడు, పశ్చిమ గోదావరి జిల్లా చింతలపూడి తాలుకా ప్రగడవరం గ్రామానికి చెందిన ధూపాటి విజయకుమార్‌ 1989 లో సంస్థను కొన్నాడు. 11 కోట్ల టర్నోవర్‌తో నిర్వహిస్తున్న ఎమెస్కోలో 40 మందికి పైగా పనిచేస్తున్నారు.
ఎమెస్కో ప్రచురణలు తొలుత పాఠ్యపుస్తకాలతో మొదలయ్యాయి.అందులో లీలావాచకం ప్రసిద్ధికెక్కినది. 1970 ప్రాంతాల్లో "ఇంటింట గ్రంథాలయం", "ఇంటింట సరస్వతీ పీఠం" పేరిట చాలా తక్కువ ధరల్లో (2-3 రూపాయలకే) పుస్తకాలు ప్రచురించింది. "సంప్రదాయ సాహితి" పేరిట ప్రబంధాలు ప్రచురించింది. మనుచరిత్ర, వసుచరిత్ర, క్రీడాభిరా మం, ఆముక్తమాల్యద, పాండురంగమహత్యం, శృంగార శాకుంతలం, శృంగార నైషధం, అహల్య సంప్రదనం, కళా పూర్ణోదయం, కాళహస్తి మహత్యం, పారిజాతాపహరణం, కన్యాశుల్కం, రాజశేఖరచరిత్ర, కృష్ణలీలలు పేరుపొందిన కొన్ని ప్రాచీన ప్రచురణలు. పాలంకి వెంకట రామచంద్రమూర్తి-బొమ్మల ఎమెస్కో పంచతంత్రం, వి.పాండురంగారావు-కొంగ డాక్టరు, గురజాడ అప్పారావు- ముత్యాలసరాలు, ముప్పాళ్ళ రంగనాయకమ్మ-స్వీట్‌ హోమ్‌, భానుమతి-అత్తగారి కథలు, ముళ్ళపూడి -బు డుగు, యద్దనపూడి సులోచనారాణి-సెక్రటరీ, కోడూరి కౌసల్యాదేవి- శాంతినికేతన్‌, మునిమాణిక్యం-కాంతం కథలు, బాపు, రమణ - బొమ్మల రామాయణం చాలా మందికి గురుతు వుండే ప్రచురణలు.
వ్యక్తిత్వ వికాస రచనలు, ఆరోగ్యం, సాహిత్యం, వర్తమాన తరంగిణి, యాత్రా దర్శిని, జ్యోతిశ్శాస్త్రం, తత్వశాస్త్రం వర్గాలలో అనేక ప్రచురణలు ఈ సంస్థ ద్వారా వెలువడినవి. దాశరధి రంగాచార్యులు -నాలుగు వేదాలు, బాపు-రమణ తిరుప్పావై దివ్య ప్రబంధం మేలుకొలుపులు, పి.వి.ఆర్.కె ప్రసాద్ - సంభవామ్‌, రచనలు, డి.ఆర్‌.కార్తికేయన్‌ -నిప్పులాంటి నిజం, అబ్దుల్‌కలాం- ఒక విజేత ఆత్మకథ, పి.వి.నరసింహరావు -ది ఇన్‌సైడర్‌ (లోపలి మనిషి), భాట్టం శ్రీరామమూర్తి -స్వేచ్ఛాభారతం, టంగుటూరి ప్రకాశం- నా జీవిత యాత్ర (1972), దాశరధి కృష్ణమాచార్య- యాత్రాస్మృతి, చంద్రబాబు నాయుడు- మనసులో మాట 
యాతగిరి శ్రీరామ నరసింహారావు, మేడిశెట్టి తిరుమల కుమార్ - మన వావిలాల, అరబిందో - సావిత్రి (అనువాదం: తంబిశెట్టి రామకృష్ణ) వంటి ఎన్నో పుస్తకాలు ఎమెస్కో కీర్తిప్రతిష్ఠలను ఇనమడింప చేశాయి. బి.వి.పట్టాభిరామ్, ఎ.జి.కృష్ణమూర్తి వ్రాసిన వ్యక్తిత్వ వికాస పుస్తకాలు, బొమ్మకంటి శ్రీనివాసాచార్యులు సంకలనంచేసిన పాకెట్ నిఘంటువులు ప్రజాదరణ పొందిన మరికొన్ని పుస్తకాలు. వీరి సైటు http://emescobooks.com
విండోస్
మైక్రోసాఫ్ట్ విండోస్ ( విండోస్ ) అనేది వాళ్ళ సంపుటి. వీటిని అభివృద్ధి చేసి, మార్కెటింగ్ మరియు అమ్మకం చేపడతారు.
ఈ ఆపరేటింగ్ సిస్టమ్స్ లో చాలా రకాలు ఉన్నాయి, ఒక్కొక్క రకం ఒక్కో రంగానికి అనుగుణంగా అభివృద్ధి చేసినవి. ప్రస్తుతం విండోస్ లో , మరియు అనే రకాలు అందుబాటులో ఉన్నాయి, ఇందులో మళ్లీ  వివిధ రకాలు ఉన్నాయి ఉ. విండోస్ ఎంబెడెడ్ కాంపాక్ట్ (విండోస్ CE) లేదా .  విండోస్ 9x (95,98,ME) మరియు వాడుకలోలేని విండోస్ రకాలు.
1985 నవంబరు 20 లో మైక్రోసాఫ్ట్, అప్పటి మార్కెట్ డిమాండ్ కి అనుగుణంగా విండోస్ ని విపణిలో విడుదల చేసారు. విండోస్ ని అప్పట్లో మైక్రోసాఫ్ట్ యొక్క ఆపరేటింగ్ సిస్టం మీద ఆధారపడిన ఒక GUI ఆపరేటింగ్ సిస్టంగా అభివృద్ధి చేసారు.
అప్పట్లో విండోస్, కంప్యూటర్ సాఫ్ట్ వేర్ మార్కెట్ లో ఒక కొత్త సంచలనం, ఇది వినియోగదారులు వాడటానికి సులువుగా ఉండటంతో కంప్యూటర్ ఏంటో మందికి మరింత చేరువ అయ్యింది, విండోస్ కి మార్కెట్ లో మంచి ఆదరణ వచ్చింది.
అలా క్రమంగా విండోస్ ప్రపంచ కంప్యూటర్ సాఫ్ట్ వేర్ మార్కెట్ లో తోని తన ఆధిపత్యాన్ని నిలబెట్టుకుంది. మైక్రోసాఫ్ట్ కంటే ముందు ఆపిల్ సంస్థ 1984 లో ప్రవేశపెట్టిన ని అధిగమించి తన మార్కెట్ ను సుస్థిరం చేసుకుంది.
విండోస్ ని ఎక్కువగా గృహాలలో,చిన్న తరహ పరిశ్రమలలో వినియోగిస్తారు. కంపూటర్లు అధికంగా వాడే వినియోగదారులు వెళ్ళే అవ్వడంతో విండోస్ కి బాగా ప్రాచుర్యం పొందింది.
ఈ మధ్యన ల వినియోగం పెరగటంతో ఆండ్రాయిడ్ స్మార్ట్ ఫోన్ ప్లాట్ ఫార్మ్ ను కైవసం చేసుకుంది, కానీ విండోస్ కి స్మార్ట్ ఫోన్ ల కూడా మంచి ఆదరణ ఉంది, కానీ కంప్యూటర్ ప్లాట్ఫారంలో ఇప్పటికి విండోస్ దే పైచేయి.
ప్రపంచంలో ఎక్కువ కంప్యూటర్లలో వాడబడే ఆపరేటింగు సిస్టం విండోస్.
మైక్రోసాఫ్ట్, విండోస్ తయారిదారు, ఆ తరువాత ఆయా రంగాలు, పరిశ్రమలకు తగ్గటుగా విండోస్ లో ఎన్నో రకాలు రోపొందించి వాటికీ ట్రేడ్ మార్కు నమోదు చేసింది.
ప్రస్తుతం, 2014 కు గాను విండోస్ లో ఈ రకాలను మైక్రోసాఫ్ట్ క్రియాశీలకంగా ఉత్త్పత్తి చేస్తుంది :
కానీ, విండోస్ మొదటి రకం ఐన , రూల్ స్కీం ప్రకారం విండోస్ మెయిన్ స్ట్రీమ్ లో భాగం కాదు. పీ.సి ప్లాట్ఫారంలో విండోస్ కు పోటిదారులు ఆపిల్ వారి ఆపరేటింగ్ సిస్టం.క్రింది విండోస్ లో రకాలును మైక్రోసాఫ్ట్ ఉత్పత్తి చేయటం ఆపేసింది :
ప్రపంచవ్యాప్తంగా కంపూటర్లు, స్మార్ట్ ఫోన్లు వాడకాన్ని ఈ రెండిటి గణాంకాలు కొలమానంగా నిర్ధారిస్తారు.
సాధారణంగా సంస్థలు ఈ గణాంకాలుని ఈ పరికరాల్ని ఉపయోగించి అంతర్జాలం వాడె వినియోగదారుల సమాచారంని సేకరించి, గణాంకాలు విడుదల చేస్తారు. 
వీటి ప్రకారం స్మార్ట్ ఫోన్లు వినియోగించే వాళ్ళు ఎక్కువగా ఆండ్రాయిడ్ ఆపరేటింగ్ సిస్టంని వినియోగించగా, కంపూటర్లు వాడే వాళ్ళు అధికంగా విండోస్ ని ఉపయోగిస్తునారని తేలింది.
కంపూటర్ల వినియోగం రోజురోజుకు పెరగగా, స్మార్ట్ ఫోన్ల వినియోగం కూడా అదే స్థాయిలో పెరిగింది. కాని ఇవి భౌగోళికంగా వినియోగదారుల అభిరుచుల మేరకు మారుతూ ఉంటాయి.
తెలుగు విండోస్ 2006 లో మైక్రోసాఫ్టు విడుదల చేసారు. ఎక్స్ పికి అనుబంధంగా తెలుగు భాష పాక్ ఉంది.
దీనిని అమర్చిన తరువాత విండోస్ ఎలా కనబడుతుందో క్రింద చూడండి.
డౌనులోడ్లు
విండోస్ ఎక్స్ పి తెలుగు పాక్
మ్యాక్
మేకింతోష్ లేక మ్యాక్ ఆపరేటింగు సిస్టం యాపిల్ సంస్థ తయారు చేసే కంప్యూటర్లో వాడబడుతుంది. దీనిని మల్టీమీడియా, డి టి పి అప్లికేషన్ వినియోగదారులు ఎక్కువగా వాడతారు.
మూలాలు
http://www.apple.com/mac/
ఆపరేటింగు సిస్టంలు
విజయా పిక్చర్స్
విజయా పిక్చర్స్ ఎన్నో చక్కటి సినిమాలను అందించిన సినీనిర్మాణ సంస్థ. నాగిరెడ్డి మరియు చక్రపాణి ఈ సంస్థలో భాగస్వాములు.
బండారులంక
బండారులంక (ఆంగ్లము : Bandarulanka) గ్రామం చేనేత చీరలకు ప్రసిద్ధి. ఈ గ్రామం అమలాపురం నుంచి 3 కిలో మీటర్ల దూరం ఉంది. ఈ గ్రామంలో చేనేత కులాలకు చెందిన వారు అధికంగా నివసిస్తున్నారు. వారిలో దేవాంగులు, కర్ణ భక్తులు అనే చేనేత కులస్థులు ఎక్కువగా నివసిస్తున్నారు. వీరు చేనేత చీరలు నేయటంలో అందె వేసిన వారు.
పిండారీలు, థగ్గులు గ్రామాల మీద పడి దోచుకునే బ్రిటిష్ వారి కాలంలో, బండారులంక గ్రామం కూడా అందుకు బలి అయ్యింది. అయితే, మలిపెద్ది వెంకన్న అనే బండారులంక వాసి, తనకు తెలిసిన కర్ర సాము, కత్తిసాముతో వారిని వీరోచితంగా ఎదుర్కొని కొందరిని చంపగా, మరికొందరు పారిపోయారు. బ్రిటిష్ ప్రభుత్వం ఈ వీరోచిత కార్యానికి, ధైర్య సాహాసాలకు మెచ్చి బాటన్‌ని బహూకరించారని ఇక్కడి పెద్దలు కథలు కథలుగా చెప్పుకుంటారు. (పోలీసు అధికార్లు, సైనికాదికారులు వాడే కర్రను బాటన్ అంటారు. అది చిన్న పోలీసు అధికార్లను, చిన్న సైనికాధికార్లను అజమాయిషీ చేయటానికి, అధికార చిహ్నంగా వాడతారు). ఈ థగ్గులను, విలియం బెంటిక్, సమర్ధవంతంగా అణచివేసి, బ్రిటిష్ ఇండియాలోని పల్లెలకు ప్రశాంతతను ఇవ్వడంతో ఈ ఊరు ప్రశాంతంగా మారిందని చెపుతారు.
ఈ గ్రామం ప్రక్క నుంచి, గోదావరి నది పాయ అయిన కౌశిక నది ప్రవహిస్తుంది. ఈ నదిని విశ్వామిత్రుడు తీసుకు వచ్చాడని ఇక్కడి ప్రజలు నమ్ముతారు.
పూర్వం, ఈ గ్రామానికి గోదావరి వరద భయం ఉండేది. కానీ ప్రభుత్వ చర్యల వలన ఆ వరద భయం తప్పింది. 1956, ఆగష్టులో వచ్చిన వరద అతి భయంకరమైనదిగా ఇక్కడ చెబుతారు. అపార నష్టం కలిగించిన వరద ఇది. ఆ తరం నాటి ప్రజలు ఇప్పటికీ 1956 నాటి వరదను తలుచుకుంటారు.
వీరభద్రపురము
వీరభద్రపురము , వైఎస్ఆర్ జిల్లా, చాపాడు మండలానికి చెందిన గ్రామము .
ఈ ఊరు ప్రసిద్ధ శైవ దేవ స్థానమును కలిగి ఉంది.
వెంకటాపురం
వెంకటాపురం పేరుతో చాలా వ్యాసాలు ఉన్నాయి. ఆ వ్యాసాల జాబితా:
వెంకటాపురం (రామగిరి)
వెంకటాపురం, అనంతపురం జిల్లా, రామగిరి మండలానికి చెందిన గ్రామము
ఈ గ్రామము విప్లవకారులకు ప్రసిద్ధి. ఇక్కడ శ్రీ పరిటాల రవీంద్ర వారి కుటుంబము నివాసముంటున్న గ్రామము. ప్రస్తుతము శ్రీమతి పరిటాల సునీత గారు పెనుకొండ నియోజక వర్గ యం.యల్.ఎగా ఉన్నారు.
వెంకటాపురం (అయోమయ నివృత్తి)
వెంకటాపురం పేరుతో చాలా వ్యాసాలు ఉన్నాయి. ఆ వ్యాసాల జాబితా:
ముస్తాబాద
ముస్తాబాద : కృష్ణా జిల్లా గన్నవరం మండలం లోని ఒక గ్రామము. పిన్ కోడ్ నం. 521 107 ., ఎస్.టి.డి.కోడ్ = 8676.
రెవెన్యూ రికార్డుల ప్ర్రకారము దీనిని వెదురుపావులూరు అని అంటారు.
సముద్రమట్టానికి 24 మీ.ఎత్తు
ఈ ఊరు విజయవాడకు చాలా దగ్గర. ఈ ఊరి ప్రజలు అన్నిటికి విజయవాడపై ఆధారపడటం వలన ఎక్కువ అభివృద్ధిని సాధించలేకపోయారు. గ్రామంలో నీటి కొరత ఎక్కువే.
విజయవాడ, మంగళగిరి, హనుమాను జంక్షన్, నూజివీడు
విజయవాడ, విజయవాడ గ్రామీణ, పెనమలూరు, కంకిపాడుఈ గ్రామములో, రు. 1.88 కోట్లతో నిర్మించనున్న విద్యుత్తు ఉపకేంద్రానికి, 2013 నవంబరు 22 నాడు శంకుస్థాపన జరిగింది. ఇది పూర్తయితే, ఈ గ్రామంతోపాటు, పురుషోత్తమపత్నం, సావరగూడెం, వీరపనేనిగూడెం, కొండపావులూరు గ్రామాలలోని ఇళ్ళు, వ్యవసాయానికి సంబంధించిన 4,500 విద్యుత్తు కనక్షన్లకు లో-వోల్టేజ్ సమస్య ఉండదు. [1]శ్రీ భ్రమరాంబా సమేత రామలింగేశ్వరస్వామివారి ఆలయం.
ఈ ఊరిలో చిన్నమాలపల్లి, పెద్దమాలపల్లి, వెదురుపావులూరు, ముస్తాబాద అనే ప్రాంతములు ఉన్నాయి. 
ఈ ఊరిలో పెద్ద చెరువు, పెద్ద చెరువు, శివాలయము, ఉన్నత పాఠశాల, కొండ, మంచి నీటి బావి మొదలగునవి ముఖ్యమైన ప్రదేశములు.
వ్యవసాధారిత గ్రామము. కోళ్ళపరిశ్రమ బాగానే జరుగుతున్నది. రోజువారీ పనులకు ప్రజలు విజయవాడకు వెళ్తుంటారు.
గ్రామ జనాభా 11,000. ఇందులో దాదాపు 1000మంది రైల్వే ఉద్యోగులు గలరు. గ్రామంలో దాదాపు 24 కులాలకు చెందినవారు నివసిస్తున్నారు.
[1] ఈనాడు విజయవాడ; 2013, నవంబరు-23; 5వపేజీ.
[2] ఈనాడు విజయవాడ; 2013, డిసెంబరు-29; 5వపేజీ. 
[3] ఈనాడు అమరావతి; 2015, ఆగస్టు-24; 5వపేజీ.
[4] ఈనాడు కృష్ణా; 2015, సెప్టెంబరు-24; 15వపేజీ.
మునసబుపేట (శ్రీకాకుళం మండలం)
మునసబుపేట, శ్రీకాకుళం జిల్లా, శ్రీకాకుళం మండలానికి చెందిన గ్రామము.
ఇది శ్రీకాకుళానికి ఆరు కిలోమీటర్ల దూరంలో ఎన్ హెచ్ 5 (స్వర్ణ చతుర్భుజి) రోడ్డుకు ఆనుకుని ఉన్న పల్లెటూరు. శ్రీకాకుళం నుంచి నరసన్నపేట వెళ్తుంటే రోడ్డుకు కుడివైపు ఊరు, ఎడమవైపు ఒక పెద్ద కాలేజి (గాయత్రీ కాలేజి) ఉంటాయి.
కె.వి.అయ్యర్
కోలార్ వెంకటేశ అయ్యర్ (కె.వి.అయ్యర్) (1900? (1898) - 1980) ప్రముఖ కన్నడ రచయిత. భారతదేశంలో కర్ణాటక రాష్ట్రానికి చెందిన ప్రపంచప్రసిధ్ధి చెందిన వస్తాదు (body builder). ప్రొఫెసర్ అయ్యర్ అని పిలువబడే ఈయన 1930య్యో దశకంలో ప్రపంచంలోనే అత్యుత్తమమైన వస్తాదులలో ఒకరు.
కె.వి.అయ్యర్ 1898లో కోలార్ జిల్లా, దేవరాయసముద్రములో జన్మించారు. ఈయన ఎస్.ఎస్.ఎల్.సి వరకు మాత్రమే చదువుకున్నారు.
అయ్యర్ శుధ్ధశాకాహారి. అధ్బుతమైన దేహధారుఢ్యం, శరీరాకృతి సాధించటానికి మాంసాహారం అవసరంలేదని ఆయన నిరూపించారు. ప్రొ.అయ్యర్‌కు వైద్యవిద్యలో కూడా ప్రవేశం ఉండేది. ఆయన ఆనాటి మైసూరు మహారాజు కృష్ణరాజేంద్ర వొడియార్ యొక్క ఆస్థాన వైద్యులుగా కూడా పనిచేశారు. అధ్బుతమైన భంగిమలలో ఆయన చిత్రాలు విదేశీ పత్రికలలో ప్రచురింపబడినప్పుడు, ఆయా దేశాలలో ప్రముఖులెందరో ప్రొ.అయ్యర్ దేహధారుఢ్యాన్ని, అద్వితీయమైన శరీరాకృతినీ మెచ్చుకున్నారు.
1935వ సంలో బెంగుళూరు నగరంలో హెర్క్యూలెస్ జిమ్నాసియం అనే పేరుతో ఒక వ్యాయామశాలను స్థాపించి వందల సంఖ్యలో ఔత్సాహికులను ఆకర్షించారు. దేహధారుఢ్యం పెంచుకోవాలనుకునే ఔత్సాహికులకొరకు ఆయన దూరవిద్య పాఠాలను కూడా ప్రారంభించారు. ఈ వ్యాయామశాలలోనే మరో ప్రముఖ కన్నడ రచయిత టి.పి.కైలాసం అధ్యాపకునిగా పనిచేశారు.
ఆ తరువాత కాలములో రచనా వ్యాసాంగాన్ని చేపట్టిన అయ్యర్ "శంతల", "రూపదర్శి", "దెప్పద మానె" వంటి ప్రసిద్ధ రచనలు చేశారు. ఈయన చిన్నకథల సంపుటము "సముద్యత" అన్న పేరుతో ప్రచురించబడింది. రూపదర్శి, అయ్యర్ ఒక పాత రీడర్స్ డైజెస్ట్ సంచికలో చదివిన "ది ఫేస్ ఆఫ్ జూడాస్ ఇస్కరియాట్" పై అధారితము. నాటక రంగముపై కూడా ఆసక్తి ఉన్న అయ్యర్ "రవి కళావిదరు" అనే నాటక సంస్థను స్థాపించి అధ్యక్షత వహించారు. ఇవే కాకుండా ఈయన అంగసాధన (బాడీ బిల్డింగు) పై ఆంగ్లములో నాలుగు పుస్తకాలు రచించారు. అయ్యర్ వేదాంత ధోరణిలో యొగా, హిందూ తత్వాలను పాశ్చత్య అంగసాధన సిధ్దాంతాలతో మేళవించేవారు.
కె.వి.అయ్యర్, 1980, జనవరి 3న బెంగుళూరులో మరణించారు.అంగసాధన (బాడి బిల్డింగ్) పై రచనలు:
రామ్ రహీం
రామ్‌ - రహీమ్‌ ఒకే తరగతిలో చదువుకునే విద్యార్థులు. ఇద్దరూ ప్రాణమిత్రులు. రామ్‌ తండ్రి రాజయ్య జగన్మోహనరావు అనే శ్రీమంతుడి వద్ద లారీడ్రైవరుగా పని చేస్తుంటాడు. జగన్మోహనరావు పైకి పెద్దమనిషిగా చలామణి అవుతున్నా అతను చేసేది మాత్రం స్మగ్లింగ్ వ్యాపారం.
రాజయ్య జూదరి, త్రాగుబోతు. తను సంపాయించిన డబ్బంతా ఈ వ్యసనాలకే తగలేస్తుంటాడు. రాజయ్య భార్య లక్ష్మి చుట్టుపక్కల ఇళ్ళల్లో పనిమనిషిగా వుంటూ కుటుంబాన్ని పోషిస్తూ వుంటుంది. రాజయ్య తల్లి తన కొడుకు ఎంత బాధ్యతారహితంగా ప్రవర్తించినా ఎప్పుడూ అతడినే వెనకేసుకొస్తుంది. తండ్రి కారణంగా తల్లి, అక్క రాధ, తమ్ముడు అందరూ ఇంట్లో బాధలకు, అశాంతికి గురవుతూ వుండడం చూస్తూ రామ్‌ కుమిలిపోతూ వుంటాడు. రహీమ్‌ అతన్ని ఎప్పటికప్పుడు ఓదారుస్తూ సంతోషపెట్టడానికి ప్రయత్నిస్తుంటాడు.
రహీమ్‌ తండ్రి ఒక పోలీస్ ఇన్‌స్పెక్టర్. తన విధి నిర్వహణపట్ల, క్రమశిక్షణ పట్ల కఠినంగా వుండే వ్యక్తి. అతని భార్య 'బేగం' భర్తకు అనుకూలవతియైన ఇల్లాలు. రహీమ్‌ ఇంటికి తరచుగా వస్తూ వుండే రామ్‌ ఆదర్శవంతమైన ఆ కుటుంబాన్ని చూసి, తన కుటుంబాన్ని తలచుకుంటూ బాధ పడుతూ వుంటాడు.
వెంకట్రామయ్య అనే ఓ సంపన్నుడి కూతురు కమలకు రామ్‌ అక్కయ్య రాధకూ గల స్నేహం వల్ల అప్పుడప్పుడూ రాధను తమ ఇంటికి తీసుకు వెళ్తూ వుండేది కమల. ఆ విధంగా కమల సోదరుడు శ్యామ్‌కు రాధకు పరిచయమై ఆ పరిచయం క్రమక్రమంగ ప్రేమగా మారింది.
రామ్‌ ఒక రోజు స్కూలు ఫీజుకని డబ్బడిగితే చదువు మానెయ్యమని చెప్పాడు రాజయ్య. ఇంటి పరిస్థితులను చూస్తూ, ఇక గత్యంతరం లేక చదువు మానేసి రిక్షా తొక్కసాగాడు రామ్‌. రెండో కొడుకు జబ్బు పడితే, మందులు తేవడానికని రామ్‌ తెచ్చిన డబ్బును తీసుకెళ్ళి తాగుడుకూ, జూదానికీ ఖర్చు పెట్టాడు రాజయ్య. మందులు లేక కొడుకు మరణించడంతో లక్ష్మికి పూర్తిగా నైరాశ్యం ఆవరించి ఆత్మహత్య చేసుకోవడానికి సిద్ధపడింది. సమయానికి రామ్‌, రాధ వచ్చి ఆ ప్రయత్నానికి అడ్డు పడ్డారు. మన కుటుంబ పరిస్థితులను ఒక ఒడ్డుకు తీసుకు వస్తానని తల్లికి వాగ్దానం చేస్తాడు రామ్‌.
రహీమ్‌ అనుక్షణం రామ్‌కు తోడుగా వుంటూ అతని ప్రయత్నాలలో సహకరించసాగాడు. రామ్‌ రహీమ్‌లు యుక్తిగా శ్యామ్‌ రాధల పెళ్ళికి వెంకట్రామయ్యను ఒప్పించగలిగారు. అయితే ఆ సందర్భంలోనే తను వెంకట్రామయ్య గారి పెంపుడు కొడుకునన్న సంగతి బయటపడే సరికి తన అసలు తల్లిదండ్రులెవరో తెలుసుకోవాలని శ్యామ్‌ బయలు దేరాడు. జగన్మోహనరావు అనుచరులు అతన్నొక సి.ఐ.డి. ఆఫీసర్ అని అనుమానించి బంధించారు. కొడుకు సంగతి తెలియకపోయేసరికి వెంకట్రామయ్య పడ్డ ఆందోళన అంతా ఇంతా కాదు.
శ్యామ్‌ను వెదికే ప్రయత్నంలో రామ్‌ రహీమ్‌లకు కొన్ని కొత్త సంగతులు తెలిశాయి. వాళ్ళకు జగన్మోహనరావు అసలు స్వరూపం బాగా అర్థమయ్యింది. అయితే నిజానిజాలు నిరూపించడానికి అడుగడుగునా చిక్కులు ఎదుర్కొన్నప్పటికీ రామ్‌ రహీమ్‌లు ధైర్యంగా నిలబడి, వంచకులను ఎదిరించి న్యాయాన్ని రక్షించి చివరికి అందరికీ ఆనందాన్ని కలుగజేశారు.
అన్నదమ్ముల అనుబంధం
ఇది 1975 లో విడుదలైన ఒక తెలుగు చిత్రం. హిందీలో అత్యంత ప్రజాధరణ కలిగిన చిత్రంగా గుర్తింప బడిన 'యాదోంకి బారాత్' (నాజిర్ హుస్సేన్ చిత్రం, ధర్మేంద్ర, విజయ్ అరోర, తారిక్ అన్నదమ్ములుగా నటించారు) ను తెలుగులో పునర్మించారు.
ఎన్.టి.ఆర్, మురళీమోహన్, బాలకృష్ణ అన్నదమ్ములు. ఆర్టిస్టు ఐన తండ్రిని, తల్లిని వీరి చిన్నప్పుడే విలన్లు చంపేస్తారు. ముగ్గురు పిల్లలూ తప్పిపోయి వేరు వేరు చోట్ల పెరుగుతారు. వారికి తల్లి చిన్నప్పుడు పాడిన 'ఆనాటి హృదయాల ఆనందగీతం" పాట గుర్తు. ముగ్గుర్లో పెద్దవాడు ఎన్.టి.ఆర్ , తప్పనిసరై నేరస్తుడౌతాడు. రెండో అతను మురళీమోహన్ హోటల్లో పనిచేస్తుంటాడు. మూడొ అతను బాలకృష్ణ సింగరు. ముగ్గురూ ఒకే హోటల్లో తారసిల్లుతారు కానీ గుర్తుపట్టుకోరు. వారి కలయిక మిగతా చిత్ర కథ.
(హిందీ లో కూడా ధర్మెంద్ర కు పాట లేదు).
యర్రంశెట్టి శాయి
యర్రంశెట్టి శాయి ప్రసిధ్ధ తెలుగు నవలా రచయిత. శృంగారం, హాస్యం కలగలిసిన రచనలు వీరి ప్రత్యేకత. ఎన్నో నవలలు, కథలు, రచనలు చేసారు.
నామిని సుబ్రహ్మణ్యం నాయుడు
నామిని సుబ్రమణ్యం నాయుడు చిత్తూరు జిల్లాకు చెందిన ఒక సుప్రసిద్ధ రచయిత. 1980లలోను 1990లలోను ఈయన కథలు ఆంధ్రజ్యోతి పత్రికలో ప్రచురితమైనాయి. సాధారణమైన రాయలసీమ వాడుక భాషలో, పిల్లల తేలికగా పాఠాలు అర్థం చేసుకోవడం కోసం కూడా కొన్ని పుస్తకాలు రచించాడు. తన జీవితానుభవాలనే "కత"లుగా రచించి పాఠకుల మన్ననలు పొందాడు. విలక్షణమైన ఆయన రచనాశైలిని, చమత్కారాన్ని బాపూ, స్వర్గీయ పీ.వీ.నరసింహారావు మొదలైన ప్రముఖులెందరో ప్రశంసించారు.
నామిని చిత్తూరు జిల్లా రామచంద్రాపురం మండలం, మిట్టూరులో జన్మించాడు. వాళ్ళది వ్యవసాయప్రధానమైన కుటుంబం. ఆయన ఎనిమిదేళ్ళ వయసునుంచే వ్యవసాయపనుల్లో పాల్గొనేవాడు. ప్రాథమిక పాఠశాల నుంచి పీజీ చేసే దాకా సెలవుల్లో పశువులు మేపడానికి వెళ్ళేవాడు. శ్రీ వేంకటేశ్వర విశ్వవిద్యాలయం నుంచి పీజీ చేశాడు.
చదువైపోగానే ఈనాడు తిరుపతి ఎడిషన్ లో సబ్ ఎడిటర్ గా చేరాడు. అక్కడే ఒకటిన్నర సంవత్సరం పనిచేశాడు. తరువాత దాసరి నారాయణరావు ఉదయం లో చేరి హైదరాబాద్ కు వచ్చేశాడు. అలా ఉదయంలో ఉండగా పచ్చనాకు సాక్షిగా అనే వ్యాసాల సంకలనం ప్రారంభించాడు. 1985 లో ఆంధ్రజ్యోతి హైదరాబాద్ సంచిక ప్రారంభించినపుడు ఏబీకే ప్రసాద్ ఆయన్ను అందులోకి రమ్మని ఆహ్వానించాడు. త్వరలోనే తిరుపతి సంచిక ప్రారంభిస్తాననీ మళ్ళీ అక్కడికి పంపిస్తాననీ మాట ఇచ్చారు. అట్లయితే రేణిగుంటలోనే ఉండి ఉద్యోగం చేసుకుంటూ తల్లిదండ్రులను చూసుకోవచ్చు కదా అని అక్కడ చేరాడు. ఎనిమిది నెలల తరువాత తిరుపతి జ్యోతి సంచిక ప్రారంభమైంది. హైదరాబాదు నుంచి తిరిగి వచ్చి మిట్టూరులో కాపురం పెట్టాడు. సినబ్బ కతలు, మిట్టూరోడి కతలు, మునికన్నడి సేద్యం రాశాడు. వీటన్నింటిలోనూ పల్లె బతుకుల్ని ఉన్నదున్నట్టుగా చిత్రీకరించాడు.
ఆయన ఎమ్మెస్సీ మొదటి సంవత్సరంలో ఉండగా మొదటి కథ రాశాడు. ఆయన ఒకసారి బస్సులో ప్రయాణం చేస్తుండగా జరిగిన ఒక సంఘటన. ఒక ముసలాయన పశుమాంసం తీసుకుని బస్సులో ప్రయాణిస్తుండగా, అందుకు కోపించిన మరో ప్రయాణికుడు ఆ ముసలాయన్ను కొడతాడు. మిగతా ప్రయాణికులు అతన్ని వారించి ఆ ముసలాయన్ను విషయమేంటని అడుగుతారు. తన కూతురు గర్భవతియని, ఆమెకు పాలు బాగా పడుతాయని తీసుకెళుతున్నానని చెబుతాడు. ఆ సంఘటనే ప్రేరణగా ఆయనకు కథ రాయాలపించింది. దాన్ని ఆంధ్రప్రభకు పంపిస్తే వెనక్కి తిరిగొచ్చింది.
ఆయన మీద ఏ రచయిత ప్రభావం లేదని చెప్పుకొస్తాడు. ఆయన పొలంలో పనిచేసేటపుడు, పశువుల్ని మేతకు తోళుకెళుతున్నపుడు, చుట్టూరా ఉన్న రైతులు, వారి భార్యలు మాట్లాడుకునే మాటల ప్రభావమే ఎక్కువ. పల్లెతోనూ, పైరుతోనూ, మట్టి తోనూ, రైతులతోనూ, ఆయనకున్న అనుబంధమే ఆయన చేత అలా రాయించిందని చెప్పుకొస్తాడు.
వాళ్ళ కుటుంబంలో ఆయన మూడో సంతానం. ఆయనకు ఒక అన్న, అక్క ఉన్నారు. ఆయన భార్య పేరు ప్రభావతి. ఆయనకు ఇద్దరు పిల్లలు. కుమార్తె దీప్తి, కొడుకు పేరు టామ్ సాయర్. ఆయనకిష్టమైన రచయితయైన మార్క్ ట్వైన్ నవలలోని కథానాయకుడి పేరది.
కూనలమ్మ పదాలు
ఓ కూనలమ్మా' అనే చివరి పదంతో ముగిసే చిన్న చిన్న పద్యాలైన కూనలమ్మ పదాలు అనే చిన్ని చిన్ని మాటల ఈటెల "ఆరుద్ర కూనలమ్మ పదాలు" ఆంధ్ర దేశాన్ని ఉర్రూతలూగించాయి. కవిత్వాన్ని కొత్త పుంతలు తొక్కించాయి. సరళంగా సామాన్యులకు సైతం అర్ధం కాగలిగేలా రాసిన ఈ పద్యాలలో అందమైన భావాలను కూడా మిళితం చేసి రాసాడు ఆరుద్ర.ఈ కూనలమ్మ పదంలోని అందమంతా తొలి మూడు పాదాల అంత్యప్రాసలే ! కూనలమ్మ అంటే పార్వతీ దేవి కూతుళ్ళయిన ఏడుగురు అక్కలకు కాపగు పోతురాజు భార్య. ఈ కూనలమ్మ పదాలు ఇదివరకు జ్యోతి మాస పత్రికలో ప్రచురితమై విశేషంగా పాఠకుల అభిమానం పొందాయి. వీటి సంకలనమే ఈ పుస్తకం. ఈ కూనలమ్మ పదాలకు తోడు ముచ్చటయిన బాపు బొమ్మలు (కార్టూన్లు) అదనపు ఆకర్షణ.
ఆరుద్ర ఈ పద్యాల్ని ముళ్ళపూడి వెంకటరమణకు జనవరి 26, 1964న పెళ్ళికానుకగా ఇచ్చాడు
మహాకవి శ్రీశ్రీ మాటల్లో కూనలమ్మ పదాల ఆరుద్ర గురించి.కూనలమ్మ పదాలు
వేనవేలు పదాలు
ఆరుద్రదే వ్రాలు
కూనలమ్మ పదాలు
లోకానికి సవాలు
ఆరుద్రదే వ్రాలు
కూనలమ్మ పదాలు
కోరుకున్న వరాలు
ఆరుద్ర సరదాలుసర్వజనులకు శాంతి
స్వస్తి, సంపద, శ్రాంతి
నే కోరు విక్రాంతి
ఓ కూనలమ్మ !
ఈ పదమ్ముల క్లుప్తి
ఇచ్చింది సంతృప్తి
చేయనిమ్ము సమాప్తి
ఓ కూనలమ్మ !
సామ్యవాద పథమ్ము 
సౌమ్యమైన విధమ్ము
సకల సౌఖ్యప్రథమ్ము
ఓ కూనలమ్మ !
సగము కమ్యూనిస్ట్
సగము కాపిటలిస్ట్
ఎందుకొచ్చిన రొస్టు
ఓ కూనలమ్మ !
అరుణబింబము రీతి
అమర నెహ్రూ నీతి
ఆరిపోవని జ్యోతి
ఓ కూనలమ్మ !
మధువు మైకము నిచ్చు
వధువు లాహిరి తెచ్చు
పదవి కైపే హెచ్చు
ఓ కూనలమ్మ !
తమిళం గురించి -
తమలములు నములు
దవళతో మాట్లాలు
తానెవచ్చును తమిళు
ఓ కూనలమ్మా!
శ్రీశ్రీ గురించి -
రెండు శ్రీల ధరించి
రెండు పెగ్సు బిగించి
వెలుగు శబ్ద విరించి
ఓ కూనలమ్మ !
కృష్ణశాస్త్రి గురించి -
కొంతమందిది నవత
కొంతమందిది యువత
కృష్ణశాస్త్రిది కవిత
ఓ కూనలమ్మ !
బాపు గురించి -
కొంటెబొమ్మల బాపు
కొన్ని తరముల సేపు
గుండె ఊయలలూపు
ఓ కూనలమ్మా!
కర్ణుడు
కర్ణుడు మహాభారత ఇతిహాసములో ఒక వీరుడు. దూర్వాస మహర్షి కుంతీభోజుని కుమార్తెయైన కుంతికి ఇచ్చిన వరప్రభావంతో సూర్య దేవునికి ఆమెకు కలిగిన సంతానము కర్ణుడు. సూర్యుని అంశాన సహజ కవచకుండలాలతో జన్మించిన కర్ణుడు సూర్యతేజస్సుతో ప్రకాశించాడు.
కర్ణుడిని పూర్వ జన్మలో సహస్రకవచుడు అనేవారు. అతనికి వేయి కవచాలు ఉండేవి. అతనికి ఉన్న 1000 కవచాలు నరనారాయణులు ఛేదించి సంహరిస్తారు. అతడే తరువాత జన్మలో సహజ కవచకుండలాలతో కర్ణుడిగా కుంతి గర్భాన జన్మించాడు. నరనారాయణులు (శ్రీ కృష్ణార్జునులు) అతన్ని కురుక్షేత్ర సంగ్రామములో సంహరించ్చారు.
కుంతి కన్యగా ఉండునపుడు సూర్యప్రసాదమున పుట్టిన కొడుకు. చూ|| కుంతి. ఇతఁడు పుట్టినతోడనే కుంతి ఇతనిని దైవికముగా అప్పుడు దొరకిన ఒక మంజసయందు పెట్టి గంగలో పడవైచి తన యింటికి పోయెను. అంతట సూతవంశోధ్భవుఁడు అగు అతిరథుఁడు అనువాఁడు తన భార్య అగు రాధయు తానును గంగ యందు జలక్రీడలు ఆడుచు ఉండి ఆ మంజసను కనిపెట్టి తెచ్చి తెఱచి అందు సూర్యునివలె వెలుఁగుచున్న బాలకుని చూచి 'బిడ్డలులేని మనకు దైవము ఈబిడ్డను ఒసంగెను' అని అనుకొనుచు వానిని ఎత్తుకొనిపోయి పెంచుకొనిరి. అది కారణముగ కర్ణుఁడు సూతపుత్రుఁడు అనియు రాధేయుడు అనియు చెప్పఁబడును. వీఁడు సహజకర్ణ కుండలుఁడు అగుటవలను కర్ణుడు అనియు, వసువర్మధరుఁడు కావున వసుసేనుడు అనియు నామములు పడసెను. (వసువు = బంగారు. వర్మము = కవచము.)
మఱియు కర్ణుని పెంపుడుతండ్రి అగు సూతుఁడు అస్త్రవిద్యాభ్యాసమునకై రాజకుమారులకు ఎల్ల అస్త్రవిద్య కఱపుచు ఉన్న ద్రోణాచార్యులు సకలవిద్యలను నేర్పెను కానీ మంత్రసహితమైన కొన్ని దివ్యాస్త్రములను మాత్రము అతనికి ఇవ్వడానికి నిరాకరించెను. అంతట కర్ణుఁడు ఎట్లయిన ఆ అస్త్రాలను గ్రహింపవలెను అను తలఁపున బ్రాహ్మణవేషము వేసికొనిపోయి పరశురాముని ఆశ్రయించి ఆయనవద్ద సాంగముగా అస్త్రవిద్య అభ్యసించి ద్రోణునికి ప్రియశిష్యుడు అగు అర్జునుని యెడల మత్సరము కలిగి ఉండెను. కనుక దుర్యోధనుడు ఈతనిని తనకు పరమాప్తునిగా చేసికొని అంగదేశ రాజ్యాభిషిక్తునిగ చేసెను. ఈతఁడు బ్రాహ్మణవేషముతో పరశురామునియొద్ద విలువిద్య నేర్చకొనునపుడు ఆయన ఈదొంగతనమును తెలిసికొని తాను ఉపదేశించిన మహాస్త్రములు ఇతనికి ఆపత్కాలమున ఫలింపకపోవునట్లు శాపము ఇచ్చెను.
ఇదిగాక కర్ణుఁడు విలువిద్య అభ్యసించువేళ ఒకనాడు ఒక బయల విలుసాధన చేయుచు ఉండఁగా ఒక బాణము అచ్చట మేయుచున్న ఒక బ్రాహ్మణుని ఆవుపెయ్య మీదపడి అది చచ్చెను. దానికి ఆబ్రాహ్మణుఁడు కోపించి కర్ణునికి సమరోద్రేకమున రథచక్రము పుడమిని క్రుంగునట్లును, ఏవీరుని మార్కొని గెలువకోరి పోరునో ఆవీరునిచే అతఁడు చచ్చునట్లును శపించెను. ఈతడు మహాదాత. సూర్యప్రసాదమువలన పుట్టినపుడే తాను పడసి ఉండిన సహజ కవచ కుండలములను ఇంద్రుడు అర్జునుని మేలుకై బ్రాహ్మణవేషము తాల్చి వచ్చి తన్ను యాచింపఁగా అది తెలిసియు వెనుదీయక ఇచ్చివేసెను. కనుకనే "అతిదానాద్ధతఃకర్ణః" అని అంటారు.[[వర్గం:పురాణ పాత్రలు]
అక్బర్ సలీమ్ అనార్కలి
అక్బర్ సలీమ్ అనార్కలి 1978లో విడుదలైన తెలుగుచిత్రం. ఎన్.టి.ఆర్ అక్బర్ గా, బాలకృష్ణ సలీమ్ గా, దీప అనార్కలిగా నటించారు. హిందీ మొగల్ ఎ అజమ్ కొంత దీనికి ఆధారం. చిత్రం చాలా తక్కువ బడ్జెట్ లో తీయబడింది. చిత్ర ప్రత్యేకతలు -సి.నా.రె రచన (సంభాషణలు, పాటలు), సి.రామచంద్ర సంగీతం (హిందీ అనార్కలి సంగీత దర్శకులు), రఫీ నేపథ్యగానం (తారలెంతగా మెరిసేనో, సిపాయీ ఓ సిపాయీ, తానే మేలిముసుగు తీసి మొదలైనవి.)
అక్బర్ సలీమ్ అనార్కలీకి సంగీత దర్శకత్వం ప్రముఖ హిందీ సంగీత దర్శకుడు సి.రామచంద్ర వహించారు. ఇదే ఆయన సంగీత దర్శకత్వం వహించిన తొలి తెలుగు చిత్రం.
భారతీయ శిక్షాస్మృతి
భారతీయ శిక్షాస్మృతి (Indian Penal Code: IPC) భారత ప్రభుత్వ ధర్మశాస్త్రం. భారతదేశంలో నేరాలు చేసిన వారికి దీనిని అనుసరించే శిక్ష వేస్తారు.498a
ఈ ఇండియన్ పీనల్ కోడ్ ప్రపంచమే కుగ్రామంగా మారినా, జీవితం వేగవంతమైనా, సమాజాలు మారుతున్నా, ప్రపంచమే మారిపోతున్నా కూడా, 150 సంవత్సరాల నుంచి చెక్కు చెదరకుండా, ఉన్నది అంటే, మెకాలే దూరదృష్టి. అతని మేధస్సు అనితర సాధ్యం. మరో పది దేశాలకు కూడా తన గ్రంథం ఆయా దేశాలకు వేదం, బైబిల్, ఖురాను, జెండ్ అవెస్తా అయ్యింది.
2003 సంవత్సరములో, మలిమత్ కమిటీ రిపోర్ట్ భారతీయ శిక్షా స్మృతికి కొన్ని సంస్కరణలను ప్రభుత్వానికి 2003 మార్చి నెలలో ఇచ్చింది. నేర పరిశోధనను, ప్రాసిక్యూషన్ ను విభజించమని ( బ్రిటన్ లోని సి.పి.ఎస్.న్ వలె) దానివలన నేరాలు, శిక్షలు తొందరగా పరిష్కారం అవుతాయి. యూరోపియన్ క్రిమినల్ జస్టిస్ పద్ధతి ఈ రిపోర్ట్ కి ఆధారం.
రచన
రచన (సాహితీకృతి) అనగా వ్రాయడమనే ప్రక్రియ.
రచన అన్న పేరు ఈ క్రింది వాటిని కూడా సూచిస్తుంది:
సర్వాంగాసనము
సర్వాంగాసనము (సంస్కృతం: सर्वाङ्गसन) యోగాలో ఒక విధమైన ఆసనము. శరీరంలోని అన్ని అంగాలకు ఉపయోగపడే ఆసనం కాబట్టి దీనికి సర్వాంగాసనమని పేరు వచ్చింది.
అధిక రక్తపోటు, వెన్నెముక సంబంధిత వ్యాధులతో బాధపడేవారు, గుండె జబ్బులు కలవారు సర్వాంగాసనం వేయరాదు.
గౌహతి
గౌహతి (హిందీ: गुवाहाटी) ఈశాన్య రాష్ట్రాలలో ఒకటైన అసోం (Assam) యొక్క రాజధాని. ఈశాన్య రాష్ట్రాలకు ప్రవేశ ద్వారంగా పరిగణిస్తారు. సుప్రసిద్దమైన కామాఖ్య దేవాలయం గౌహతిలో ఉంది. బ్రహ్మపుత్ర నది ఈ పట్టణాన్ని రెండుగా విభజిస్తుంది. ఉత్తర భాగం ఉత్తర గౌహతిగా పిలవబడుతుంది. ముఖ్యమైన కళాశాలలు - కాటన్ కాలేజి, హాండిక్ కాలేజి, ఆర్జ కాలేజ్ మొదలైనవి. 
పాన్ బజార్, పల్టన్ బజార్, ఫాన్సీ బజార్ లు నగరం నడి బొడ్డున ఉన్నాయి.
నటరాజ రామకృష్ణ
డాక్టర్ నటరాజ రామకృష్ణ (మార్చి 31, 1933 - జూన్ 7, 2011 ) ఆంధ్రనాట్యము, పేరిణి శివతాండవము, నవజనార్దనం వంటి ప్రాచీన నాట్యరీతుల్ని తిరిగి వెలుగులోకి తెచ్చిన నాట్యాచార్యుడు. ఆజన్మ బ్రహ్మచారి . ఈయన ఇండోనేషియాలోని బాలి ద్వీపంలో జన్మించాడు. ఆంధ్రనాట్యము ఒక పురాతన "లాస్య" నర్తనం. పదవ శతాబ్దంలోని కాకతీయ సామ్రాజ్య కాలంలో, మగవారు నాట్యం చేసే "పేరిణి శివతాండవం" ఉండేది. ప్రబంధ నాట్య సంప్రదాయానికి సంబంధించిన "నవజనార్దనం" గత 400 ఏళ్ళుగా తూర్పు గోదావరి జిల్లా, పిఠాపురం లోని "కుంతీమాధవ మందిరం"లో ప్రదర్శింపబడుతోంది. జూన్ 7, 2011 వ తేదీన హైదరాబాదులోని నిమ్స్ ఆసుపత్రిలో చికిత్స పొందుతూ ఈయన మరణించాడు.
ఇండోనేషియాలోని బాలి ద్వీపంలో మార్చి 31, 1933 న జన్మించిన నటరాజ రామకృష్ణకు చిన్ననాటినుంచే నాట్యం పట్ల ఆసక్తి కలిగింది. ఎన్నో విపత్కర పరిస్థితులను ఎదుర్కొని కళాసాధన చేశాడు. కుటుంబాన్నీ, సంపదల్నీ వదిలి నాట్యంకోసం జీవితాన్ని అంకితం చేశాడు. ఆయన తనలోని కళాతృష్ణాన్వేషణలో ఎందరో గురువులను కలుసుకొని, వారి నుండి ఎన్నో నాట్యరీతుల్ని నేర్చుకున్నాడు. వారిలో మీనాక్షి సుందరం పిళ్ళై, వేదాంతం లక్ష్మీనారాయణ శాస్త్రి, "శ్రీమతి నాయుడుపేట రాజమ్మ", మరియు "పెండెల సత్యభామ"లు ఉన్నారు. ఆయన ఇచ్చిన నాట్య ప్రదర్శనలు-" శ్రీ వేంకటేశ్వర కల్యాణం" కుమార సంభవము మేఘ సందేశం. ఉజ్జయినిలో ప్రదర్శింపబడిన కుమార సంభవానికి "స్వర్ణకలశం" లభించింది. నటరాజ రామకృష్ణ వ్రాసిన నలభై పైచిలుకు పుస్తకాలలో ఆరింటికి భారత ప్రభుత్వ పురస్కారం లభించింది. వాటిలో "దాక్షిణాత్యుల నాట్యకళాచరిత్ర", "ఆంధ్రులు - నాట్యకళారీతులు" ప్రసిద్ధ గ్రంథాలు.
ఆంధ్రప్రదేశ్ నాటక అకాడమీకి ఒకప్పుడు ఛైర్మన్‌గా ఉండిన డాక్టర్ నటరాజ రామకృష్ణ గత యాభై ఏళ్ళుగా నాట్యకళను ముందుకు నడిపించాడు. ఆంధ్రనాట్యానికి ప్రత్యేకమైన "సాత్వికాభినయము" చేయడంలో డాక్టర్ నటరాజ రామకృష్ణ ఉద్ధండుడు.
ముక్తేశ్వరం(అయినవిల్లి)
ముక్తేశ్వరం, తూర్పు గోదావరి జిల్లా, అయినవిల్లి మండలానికి చెందిన గ్రామము... పిన్ కోడ్: 533 211.
తూర్పు గోదావరి జిల్లా లోని అమలాపురానికి 14 కిలోమీటర్ల దూరంలో గోదావరి తీరమున ఉన్న ఒక గ్రామం ముక్తేశ్వరం. 30-40 సంవత్సరాల క్రితం కేవలం ఒక అగ్రహారంగా ఉండేది. ఇప్పుడు వెడల్పాటి రహదారులతో, చక్కటి ఊరు ఏర్పడింది. చుట్టూ పచ్చటి ప్రకృతి, పంట కాల్వలు, అక్కడక్కడ లంక గ్రామాలు, కొబ్బరితోటలు, మామిడి చెట్లు..వెరసి, మొత్తం కోనసీమ అందాలన్నింటిని సంతరించుకున్న గ్రామం ముక్తేశ్వరం. ఊరికి కొద్ది దూరంలో గోదావరి తీరం. నదికి ఆవలి పక్కన కోటిపల్లి రేవు. ఈ మధ్యనే బ్రిటీషువారి కాలంలో వేయబడ్డ కాకినాడ - కోటిపల్లి రైల్వేలైను పునరుద్ధరింపబడింది.
ఈ ఊరికి ఉన్న పేరు మీదుగా కల ముక్తేశ్వరుని దేవాలయము బహు పురాతనమైనది. ఒకదానికెదురుగా ఒకటిగా రెండు శివాలయములు ఉండటం ఇక్కడి ప్రత్యేకత. మెదటి దాని ఎదురుగ ఉండే ఆలయములో దేవుని క్షణ ముక్తేశ్వరుడు అంటారు. ముక్తేశ్వరస్వామి ఆలయములో శివలింగము చిన్నగా రుద్రాక్ష ఆకారము పోలి ఉంటుంది. దీనిని వనవాస సమయంలో ఇటు వైపుగా వచ్చిన శ్రీరాముడు ఇక్కడి శివలింగమును అర్చించి దాని మాహాత్మ్యమును తెలుసుకొని క్షణ కాలము ఇక్కడి పరమేశ్వరుని అర్చించిన ముక్తి కలుగునని చెప్పెనని స్థల పురాణము ద్వారా తెలియుచున్నది. 
ముక్తేశ్వరంలో నూతనముగా శ్రీ షిర్డీ సాయి బాబా ఆలయము శివాలయము వద్ద నిర్మింపబడింది.
ఊరికి దాదాపు 2 కిలోమీటర్ల దూరంలో అయినవిల్లి గ్రామంలో జగత్ప్రసిద్దమైన మహాగణపతి ఆలయం ఉంది.
జవహర్ లాల్ నెహ్రూ సాంకేతిక విశ్వవిద్యాలయం
జవహర్ లాల్ నెహ్రూ సాంకేతిక విశ్వవిద్యాలయం ( జె ఎన్ టి యు అనగా "Jawaharlal Nehru Technological University" (J.N.T.U), ఆంధ్రప్రదేశ్ రాజధాని హైదరాబాదులో గల ప్రముఖ సాంకేతిక విశ్వవిద్యాలయం. జవహర్ లాల్ నెహ్రూ సాంకేతిక విశ్వవిద్యాలయం ఆంధ్రప్రదేశ్ రాష్ట్ర శాసనసభచే దేశంలో మొట్టమొదటి సాంకేతిక విశ్వవిద్యాలయంగా 1972 అక్టోబర్ నెల 2వ తేదీన స్థాపించబడింది. తరువాత ఆగస్టు 18 నాటి 2008 ఆంధ్రప్రదేశ్ శాసనసభ 31 చట్టం మేరకు సెప్టెంబరు 2008 లో నాలుగు ప్రభుత్వ విశ్వవిద్యాలయాలలో పునర్వ్యవస్థీకరించబడింది.
ఆచార్య నాగార్జున విశ్వవిద్యాలయం
ఆచార్య నాగార్జున విశ్వవిద్యాలయం ఆంధ్రప్రదేశ్ లోని గుంటూరు జిల్లాలో గల ప్రముఖ విశ్వవిద్యాలయం. ఇది గుంటూరు జిల్లా నంబూరు గ్రామ పరిధిలో పెదకాకాని - కాజ గ్రామాల మధ్య జాతీయ రహదారి నం. 5 ప్రక్కన నాగార్జున నగర్ అనే ప్రదేశంలో ఉంది.
సిద్ధాంతగ్రంథాలు శోధగంగలో అందుబాటులోవున్నాయి.
2015 లో ఈ విశ్వవిద్యాలయంలో ఆర్కిటెక్చర్ చదువుతున్న రిషితేశ్వరి అనే విద్యార్థిని ర్యాగింగ్ బాధలు భరించలేక ఆత్మహత్య చేసుకున్నది. ఈ సంఘటన రాష్ట్ర వ్యాప్తంగా తీవ్ర సంచలనానికి దారితీసింది. తర్వాత ప్రభుత్వం ఈ సంఘటనపై ఏకసభ్య కమిషన్ ను నియమించినది.
శ్రీకృష్ణదేవరాయ విశ్వవిద్యాలయం
శ్రీకృష్ణదేవరాయ విశ్వవిద్యాలయం ఆంధ్రప్రదేశ్ లోని అనంతపురం నకు చెందిన ప్రముఖ విశ్వవిద్యాలయం. దీనిని 1981, జులై 25 న రాయలసీమ వాసుల ఆకాంక్షల మేరకు స్థాపించారు. విజయనగర సామ్రాజ్యం చక్రవర్తి, మరియు కళల పట్ల అమితమైన ఆసక్తిగల చక్రవర్తి శ్రీకృష్ణదేవరాయలు పేరుమీదుగా వ్యవస్థాపన గావించారు.
శొంఠి దక్షిణామూర్తి
శొంఠి దక్షిణామూర్తి (ఆంగ్లం: Sonti Dakshinamurthy) (1899-1975) ప్రసిద్ధి పొందిన వైద్యశాస్త్ర ప్రముఖులు.
వీరు విశాఖపట్నం జిల్లా అనకాపల్లిలో డిసెంబర్ 22, 1899 సంవత్సరం జన్మించారు.
చెన్నైలో ఎం.బి.బి.అస్. పట్టా పొందిన అనంతరం ఇంగ్లాండులో ఉన్నత విద్యాభ్యాసం చేసి డి.పి.హెచ్., డి.టి.ఎం. అండ్ హెచ్. పట్టాలను, ఆర్.సి.పి.ఎస్.పట్టాలను పొందారు. లండన్లో పరిశోధన చేసి పి.హెచ్.డి. పట్టా పొందారు.
మొదట విశాఖపట్నంలోని ఆంధ్ర వైద్య కళాశాలలో (1932-1938) మధ్య ఉపన్యాసకులుగా, తరువాత వైనాడ్ లో (1939-1941) మలేరియా ఆఫీసరుగాను, మలేరియా ఇన్ స్టిట్యూట్ ఆఫ్ ఇండియాలో (1941-1944) అసిస్టెంట్ డైరెక్టరుగాను, (1948-1951) డిప్యూటీ డైరెక్టరు మరియు ఆక్టింగ్ డైరెక్టరుగాను పనిచేశారు.
1953-1955లో ఆంధ్రప్రదేశ్ ప్రభుత్వ ప్రజారోగ్య శాఖ డైరెక్టరు అయ్యారు. ప్రజారోగ్య వ్యాధి నిరోధక, సాంఘిక చికిత్సా విభాగంలో విశేష నైపుణ్యం పొందారు.
నానాజాతి సమితిలోను, ప్రపంచ ఆరోగ్య సంస్థలోను 25 సంవత్సరాల పైబడి పనిచేసిన భారతీయ వైద్యులు వీరు ఒక్కరే. నానాజాతి సమితి ఆరోగ్య సంస్థ దూర ప్రాచ్య శాఖకు సింగపూరులో (1940-1942) వీరు డిప్యూటీ డైరెక్టరుగా ఉన్నారు. ప్రపంచ ఆరోగ్య సంస్థ ఆధ్వర్యంలో ఇరాక్ లో మలేరియా ప్రాజెక్టులో వైద్య దళ నాయకులుగా అలెగ్జాండ్రియాలో (1952-1953) వీరు పనిచేశారు. జినీవాలోని కేంద్ర కార్యాలయంలో మలేరియా సమస్యల సలహాదారుగా (1957-1958) ఉన్నారు.
ఇంతటి విశ్వ విఖ్యాత వైద్యులు 1975లో పరమపదించారు.
గోగులంపాడు
గోగులంపాడు , కృష్ణా జిల్లా, ముసునూరు మండలానికి చెందిన గ్రామము.
గోగులంపాడు, చింతలవల్లి గ్రామ పంచాయతీ పరిధిలోని ఒక శివారు గ్రామం.
శ్రీ ఆంజనేయస్వామివారి ఆలయం:- ఈ ఆలయంలో 2017, మార్చి-1వతేదీ బుధవారంనాడు, ఆలయ వార్షికోత్సవం ఘనంగా నిర్వహించారు. [2]
శ్రీ పాలడుగు వెంకటరావు:- ఉమ్మడి ఆంధ్రప్రదేశ్ రాష్ట్ర మంత్రి, కాంగ్రెసు సీనియర్ నేత, ఎం.ఎల్.సి. వీరు ఈ గ్రామంలో శ్రీ పాలడుగు లక్ష్మయ్య, నాగరత్నమ్మ దంపతులకు, 1940 లో జన్మించారు.
ఈ గ్రామానికి చెందిన శ్రీ పెద్దినేని రామకృష్ణ, శైలజ దంపతుల కుమారుడైన సాయి తరుణ్ చౌదరి, భూటాన్ లో జరిగే అంతర్జాతీయ స్పీడ్ బాల్ పోటీలకు ఎంపికైనాడు. ఇతడు హిమాచలప్రదేశ్, డిల్లీ, హైదరాబాదులలో జరిగిన పోటీలలో ప్రతిభ కనబరచి, ఈ ఘనత సాధించాడు. [1]
[1] ఈనాడు కృష్ణా; 2013, జూలై-10; 6వపేజీ.
[2] ఈనాడు అమరావతి/నూజివీడు; 2017, మార్చి-2; 2వపేజీ.
బాసారపాడు
బాసారపాడు (బాసవరప్పాడు) , కృష్ణా జిల్లా, ముసునూరు మండలానికి చెందిన గ్రామము. పిన్ కోడ్ నం. 521 213., యస్.ట్.డీ కోడ్=08656.
బాసవరప్పాడు, లోపూడి (ముసునూరు) గ్రామ పంచాయతీ పరిధిలోని ఒక శివారు గ్రామం.
నూతనంగా పునఃప్రతిష్ఠించిన ఈ ఆలయంలో, విగ్రహ ప్రతిష్ఠా కార్యక్రమం, 2017,ఏప్రిల్-20వతేదీ గురువారంనాడు వైభవంగా నిర్వహించినారు. గ్రామస్థులు స్వామివారిని దర్శించుకొని భక్తిశ్రద్ధలతోపూజలు చేసినారు. [1]
[1] ఈనాడు అమరావతి/నూజివీడు; 2017,ఏప్రిల్-21; 1వపేజీ.
రచన (మాస పత్రిక)
రచన ఒక తెలుగు మాసపత్రిక. తెలుగులో సాహిత్యంలో విలువలు కనుమరుగవుతున్న నేపథ్యంలో ఉత్తమ సాహిత్యాన్ని అందరికీ అందించాలన్న ఆశయంతో స్థాపించబడిన పత్రిక 'రచన'. దీని వ్యవస్థాపకులు మరియు ప్రధాన సంపాదకులు శ్రీ వై.వి.యస్.ఆర్.యస్. తల్పశాయి గారు.
కథలు, కథానికలు, కార్టూన్లు, వివిధ శీర్షికలు 'రచన'లో కోకొల్లలు. సాహితీ విలవలు కలిగిన కథలు మాత్రమే ప్రచురించటం 'రచన' తాలూకు విశిష్టత. తతిమ్మా పత్రికల్లో కనబడే సినిమా కబుర్లు, గాసిప్ కబుర్లు, వెకిలి కార్టూన్లు 'రచన'లో మచ్చుకు కూడా కనబడవు. సందర్భాన్నిబట్టి చలం, శ్రీశ్రీ, కా.రా., ముళ్ళపూడి వంటి రచయితల రచనల గురించి 'రచన' ప్రత్యేక శీర్షికలు వెలువరిస్తుంది.
ఎన్నారై రచయితలు 'రచన'లోని మరొక ప్రత్యేకత. చాలా పత్రికలు ఆంధ్రరాష్ట్రాన్ని దాటి తతిమ్మా దేశాలకు ముఖ్యంగా అమెరికా దేశానికి వాయుమార్గాన తమ సంచికలు చేరవేసినా, రచన ఎనారైలలో ప్రాముఖ్యత సాధించినట్లుగా అవేవీ ప్రాముఖ్యత సాధించలేకపోయాయి. రచనలో వివిధ శీర్షికలు, కథలు మున్నగువాటికి ఎన్నారైలు ఉత్సాహంగా తోడ్పడటం కద్దు.
ఇది హైదరాబాదు నుండి వెలువడే మాసపత్రిక. కథలకి ప్రాధాన్యత. ఇది అంతర్జాలంలో దొరకదు. కానీ ప్రతి సంచికలోనుంచి కొన్ని పుటలను PDF రూపంలో ఈ పత్రిక అధికారిక వెబ్‌సైటులో ఉంచుతారు. పూర్తిగా రచయితలే నిర్వహించే ఈ పత్రికను ప్రవాసాంధ్రులు ఎక్కువగా చదువుతారు. కథా సాహిత్యాన్ని ప్రోత్సహించే సాహితీ వైద్యం, కథాపీఠం, కథా ప్రహేళిక లాంటి శీర్షికలు ఈ పత్రికలో ఉన్నాయి. వీటిలో వసుంధర నిర్వహించే సాహితీ వైద్యం శీర్షిక కథా రచయితలు కా.గో.రే. ఔత్సాహికులకు ఉపయోగకరంగా ఉంటుంది.1-9-286/2/P, విద్యానగర్ (రాంనగర్ గుండు దగ్గర), హైదరాబాద్ - 500 044
క్రిస్ గేల్
1979, సెప్టెంబర్ 21న జమైకా లోని కింగ్‌స్టన్లో జన్మించిన క్రిస్టోఫర్ క్రిస్ హెన్రీ గేల్ (Christopher "Chris" Henry Gayle) వెస్ట్‌ఇండీస్కు చెందిన క్రికెట్ క్రీడాకారుడు. ఎడమ చేతితో బ్యాటింగ్, కుడి చేతితో బౌలింగ్ చేయగల నైపుణ్యం ఇతనికి ఉంది. 2001 జూలైలో క్రిస్ గేల్స్, డారెన్ గంగాతో కలిసి జింబాబ్వేపై బులావయో మ్యాచ్‌లో తొలి వికెట్టుకు 214 పరుగుల భాగస్వామ్యం చేసి రికార్డు సృష్టించారు.
క్రిస్ గేల్స్ ఇంతవరకు 70 టెస్టుమ్యాచ్‌లు ఆడి 4658 పరుగులు చేశాడు. అందులో 7 సెంచరీలు మరియు 28 అర్థసెంచరీలు ఉన్నాయి. అతని అత్యధిక టెస్ట్ స్కోరు 333 పరుగులు. బౌలింగ్‌లో 59 టెస్ట్ వికెట్లు కూడా సాధించాడు.
వన్డేలలో 176 మ్యాచ్‌లు ఆడి 6244 పరుగులు సాధించాడు. అందులో 15 సెంచరీలు మరియు 34 అర్థసెంచరీలు ఉన్నాయి. వన్డేలలో అతని అత్యధిక స్కోరు 153 (నాటౌట్) . బౌలింగ్‌లో 142 వన్డే వికెట్లు కూడా సాధించాడు. 
క్రిస్ గేల్ 2003 మరియు 2007 ప్రపంచ కప్ క్రికెట్ టోర్నమెంట్లలో వెస్ట్‌ఇండీస్ తరఫున ప్రాతినిధ్యం వహించాడు.
2005లో దక్షిణాఫ్రికా]]తో జరిగిన నాలుగవ టెస్ట్ మ్యాచ్‌లో క్రిస్ గేల్ 317 పరుగులు సాధించి తన ప్రతిభను నిరూపించాడు. అంతకు ముందు అదే సీరీస్ తొలి టెస్టులో జట్టు తరఫున స్పాన్సర్‌షిప్ వివాదం వల్ల మరో ఆరుగురు వెస్ట్‌ఇండీస్ క్రికెటర్లతో పాటు ఆడలేకపోయాడు. రెండో మరియు మూడవ టెస్టు మ్యాచ్ ఆడిననూ అంతగా రాణించలేడు. ఆ తరువాత నాలుగవ మ్యాచ్‌లో తన విశ్వరూపాన్ని ప్రదర్శించి దక్షిణాఫ్రికా బౌలింగ్‌ను చితకబాది తన క్రీడా జీవితంలోనే అత్యధిక టెస్ట్ స్కోరును సాధించాడు.
ఢాకా వేదికగా జరిగిన బంగ్లాదేశ్ ప్రీమియర్ లీగ్(బీపీఎల్) టోర్నీలో రంగ్‌పూర్ రైడ‌ర్స్‌ తరపున ఏకంగా 18 సిక్సర్లు బాది, కేవలం 69 బంతుల్లో 146 పరుగులు చేసి నాటౌట్‌గా నిలిచాడు. ఇందులో నాలుగు ఫోర్లు కూడా ఉన్నాయి. స్ట్రైక్ రేట్ 211.59గా ఉంది.
భర్త
ఒక స్త్రీ వివాహం చేసుకున్న పురుషుణ్ణి ఆమె భర్త, మొగుడు, పెనిమిటి లేదా పతి అని సంబోధిస్తారు.
కుమారీ శతకములోని భర్తను గురించిన పద్యం :
పెనిమిటి వలదని చెప్పిన
పనియెన్నడు చేయరాదు బావలకెదుటన్
కనబడగరఅదు; కోపము
మనసున నిడుకొనక యెపుడు మసలు కుమారీ!
కుమారీ! భర్త వద్దన్న పనియెప్పుడూ చెయ్యకూడదు. బావల యందు నిల్చునిగాని, కూర్చుండి గాని, మాటాడడం లాంటి పనులు చెయ్యవద్దు. ఎవరేమన్నా మనసులో కోపానిని చోటివ్వకూడదు. కోపం పాపపు పనులు చేయిస్తుంది. శాంతంగా మసలుతూ ఉండాలి.
చట్టం స్త్రీలకే అనుకూలంగా ఉన్నందున భార్య/ఆమె తల్లిదండ్రులు/ఆమె బంధుమిత్రులు తాము ఆడిందే ఆటగా, పాడిందే పాటగా వ్యవహరించటం, వాటికి కట్టుకొన్న భర్త ఒప్పుకోని పక్షంలో స్త్రీ సంక్షేమం కోసం రూపొందించిన చట్టాలనే అమాయక భర్త పై అస్త్రాలుగా ప్రయోగించటం/లేదా ప్రయోగిస్తామని బెదిరించటమే భర్తపై కూరత్వం (ఆంగ్లం: Cruelty against husband) గా పరిగణించబడింది.
స్థూల ఆర్థిక శాస్త్రము
ఆర్థిక శాస్త్రములో స్థూల ఆర్థిక శాస్త్రము ఒక విభాగం. వైయక్తిక యూనిట్‌లను కాకుండా యూనిట్‌ల సముదాయాలను మొత్తంగా అధ్యయనంచేస్తుంది. (వైయక్తిక యూనిట్‌లను అధ్యయనం చేసేవిభాగాన్ని సూక్ష్మ అర్థ శాస్త్రము అంటారు).
వ్యక్తుల విడి విడి ఆదాయాల గురించి కాకుండా మొత్తంజాతీయాదాయం, సాధారణ ధరల స్థాయి, జాతీయ ఉత్పత్తి వంటి వివరాల అధ్యయనం స్థూల ఆర్థిక శాస్త్రంలో జరుగుతాయి. స్థూల ఆర్థిక శాస్త్రాన్ని ఆదాయ-ఉద్యోగితా సిద్ధాంతమనీ, ఆదాయ సిద్ధాంతమనీ కూడా అంటారు. నిరుద్యోగ సమస్య, ఆర్థికపరమైన ఒడిదుడుకులు, అంతర్జాతీయ వ్యాపారము, ఆర్థిక అభివృద్ధి, ధరల స్థాయిపై ద్రవ్యరాశి ప్రభావం వంటివి ఈ అధ్యయనం పరిధిలోకి వస్తాయి.
అణా
అణా ( ānā)(ఆంగ్లం: Anna) బ్రిటిష్ పాలనలోని మారక ద్రవ్య ప్రమాణం. ఒక రూపాయికి 16 అణాలు. ఒక అణాకు 6 పైసలు. అర్దణా అనగా మూడు పైసలు. ఈ పద్ధతి స్వరాజ్యం వచ్చాక కూడా కొనసాగింది. 1957లో దశాంక విధానం అమలులోకి వచ్చినప్పుడు రూపాయికి 100 నయాపైసలు (కొత్త పైసలు)గా నిర్ణయించారు. 1964లో 'నయాపైస'ను 'పైస'గా పేరు మార్చారు. ఇప్పటికీ 25 పైసలను 'నాలుగు అణాలు' అనీ, 50 పైసలను 'ఎనిమిది అణాలు' అనీ వాడటం అనేక భాషల్లో కనబడుతుంది.
వాడకము;
క్రింది నాణేలు వాటి మారకం చూడండి:
=వాడుక=
అణా ఇప్పడు వాడుకలో లేదు.
సంపంగి
సంపెంగ, సంపంగి లేదా చంపకం (Michelia) మంచి సువాసనలిచ్చే పూల మొక్క. ఇది ఆసియా ఖండానికి చెందిన సతతహరిత వృక్షం. వీటి ఘాటైన సువాసన కలిగిన పువ్వులు మరియు కలప కోసం పెంచుతారు. వీటి పువ్వులు పసుపు లేదా తెలుపు రంగులో ఉంటాయి.
సంపంగి పువ్వులను చాలా విధాలుగా ఉపయోగిస్తారు. వీటిని నీటితొట్టెలలో ఉంచితే గది అంతా సుగంధంతో నిండిపోతుంది. శోభనపు గదిలోను, మాలలుగా, జడను అలంకరణ కోసం కూడా ఉపయోగిస్తారు.
సంపంగి పూలనుండిసంపంగి నూనె తయారు చేస్తారు.దానిని ఇతర సుగంధ తైలాలతో కలిపి సుగంధ ద్రవ్యంగా ఉపయోగిస్తారు.
గొల్లపల్లి.ఎస్
గొల్లపల్లి.ఎస్, వైఎస్ఆర్ జిల్లా, బ్రహ్మంగారిమఠం మండలానికి చెందిన గ్రామము .
ఈ ఊరు బ్రహ్మం గారి మఠం నుండి బద్వేలు వెళ్లు మార్గంలో బ్రహ్మంగారి మఠం నుండి 5 కి.మీ దూరంలో కలదు.
గుండ్లపాలెం(మేడికొండూరు)
గుండ్లపాలెం, గుంటూరు జిల్లా, మేడికొండూరు మండలానికి చెందిన గ్రామము
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
చింతాయపాలెం
చింతాయపాలెం, గుంటూరు జిల్లా, కర్లపాలెం మండలానికి చెందిన గ్రామము. పిన్ కోడ్: 522111.
థేలీస్
క్రీ.పూ. 6వ శతాబ్దానికి చెందిన థేలీస్ (Thales) ను గ్రీకు తత్వశాస్త్ర పితామహుడిగా చెబుతారు. థేలీస్ క్రీ.పూ. 624 లో ఆసియా మైనర్ కోస్తాలోని (ప్రస్తుత టర్కీ) మైలీటస్ నగరంలో జన్మించి, క్రీ.పూ.546 లో చనిపోయినట్లు చరిత్రకారుల అభిప్రాయం. క్రీ.పూ. 585 మే 28న సంభవించిన సంపూర్ణ సూర్య గ్రహణాన్ని థేలీస్ ముందుగానే లెక్కగట్టి జోస్యం చెప్పినట్లుగా తెలుస్తుంది.
ప్రపంచానికి మూల పదార్థం నీరు. నీటినుండే ఈ సమస్త ప్రపంచం ఉద్భవించింది. అయస్కాంతం ఇనుమును ఆకర్షిస్తుంది. కాబట్టి అయస్కాంతం సజీవ పదార్థం. నీరు ఆవిరి అవుతుంది, కాబట్టి నీరు సజీవ పదార్థం. ఆ విధంగా మొత్తం ప్రకృతి సజీవం. దానికి ఆత్మ ఉంది. ప్రకృతి అంతా దేవతామయం.
ఎపిక్యూరియనిజం - ఎపిక్యురస్ ప్రతిపాదించిన సిద్ధాంతం
అనగ్జిమాండర్
గ్రీకు తత్వవేత్తలలో మొదటివాడైన థేల్స్ శిష్యుడు అనగ్జిమాండర్. క్రీ.పూ. 610లో మైలీటస్ నగరంలో జన్మించి క్రీ.పూ. 546 లో చనిపోయాడు. ఆ కాలం నాటికి తనకు తెలిసిన భూగోళ పటాన్ని, ఖగోళ పటాన్ని తయారుచేసాడు. "ఆన్ నేచర్" (ప్రకృతి శాస్త్రం) అనే గ్రంధాన్ని రచించాడు.
విశ్వానికి మూలాధారం నీరు కాదు. ఏదో ఒక అనిశ్చితమైన, అనిర్ధిష్ఠమైనమ, అజ్ఞాతపదార్థం సమస్త స్థలాన్ని ఆవరించి ఉంది. అది అనంతం, అనశ్వరం. ఆ పదార్థం పేరు ఎపీరాన్.
నగు మోము గల వాని
నగు మోము గల వాని అనేది ఒక త్యాగరాజ కీర్తన.
హిల్లరీ క్లింటన్
1947, అక్టోబర్ 26న చికాగోలో జన్మించిన హిల్లరీ రోధమ్ క్లింటన్ (Hillary Rodham Clinton) రెండు సార్లు అమెరికా అధ్యక్ష పదవికి చేపట్టిన బిల్ క్లింటన్ సతీమణి. ప్రస్తుతం హిల్లరీ అమెరికన్ సెనేట్‌లో న్యూయార్క్ నుంచి సెనేటర్‌గా వ్యవహరిస్తున్నది. చిన్న వ్యాపారి కూతురైన హిల్లరీ క్లింటన్ అసలు పేరు హిల్లరీ రోధమ్ 1973లో యేల్ విశ్వవిద్యాలయం నుంచి న్యాయశాస్త్ర పట్టా పుచ్చుకొని న్యాయవాద వృత్తి చేపట్టినది. 1975లో బిల్ క్లింటన్‌తో వివాహమైంది. 2000లో అమెరికన్ సెనేట్‌కు ఎన్నికై, ప్రభుత్వ పదవికి ఎన్నికైన తొలి ప్రథమ మహిళగా రికార్డు సృష్టించింది. అంతేకాదు న్యూయార్క్ నుంచి సెనేటర్‌గా ఎన్నికైన తొలి మహిళ కూడా హిల్లరీనే. ఆ తరువాత 2004లో మళ్ళీ ద్వితీయ పర్యాయం అదే స్థానం నుంచి సెనేటర్‌గా ఎన్నికై ప్రస్తుతం ఆ పదవిలో కొనసాగుతోంది. 2008లో జరిగే అమెరికన్ అధ్యక్ష ఎన్నికలలో డెమోక్రటిక్ పార్టీ తరఫున బరిలో నిలబడి బరాక్ ఒబామాతో తీవ్ర పోటీ పడి ఒబామా అభ్యర్థిత్వానికి అవసరమైన ఓట్లు పొందటంతో చివరికి పోటీ నుంచి వైదొలిగి ఒబామాకు మద్దతు ప్రకటించింది. హిల్లరీ, బిల్ క్లింటన్‌ల కూతురు చెల్సీ క్లింటన్.
హైదరాబాదు ఎగ్జిబిషన్
హైదరాబాదు నగరంలో ప్రతి యేటా జనవరి 1 నుంచి ఫిబ్రవరి 15 వరకు 46 రోజుల పాటు నాంపల్లిలో జరిగే పారిశ్రామిక ప్రదర్శననే హైదరాబాదు ఎగ్జిబిషన్ (నుమాయిష్) లేదా అఖిల భారత పారిశ్రామిక వస్తు ప్రదర్శనశాల (All India Industrial Exhibition) గా వ్యవహరిస్తారు. నాంపల్లిలో ఈ ప్రదర్శన జరిగే మైదానం ఎగ్జిబిషన్ గ్రౌండ్‌గా ప్రసిద్ధి చెందినది. 1937లో కేవలం 100 స్టాల్స్‌తో ప్రారంభమైన ఈ ప్రదర్శన శాల ప్రస్తుతం 2600 స్టాల్స్‌లతో శోభాయమానంగా ప్రదర్శించబడుతోంది. చిన్నలు, పెద్దలు, మహిళలు, వృద్ధులు అనే తేడా లేకుండా ప్రతి ఒక్కరూ సందర్శించడానికి ఆసక్తి చూపబడే ఈ ప్రదర్శనశాలలో కేవలం పారిశ్రామిక వస్తువులే కాకుండా పలు రకాల ఆటలు, వినోద కార్యక్రమాలు కూడా నిర్వహిస్తున్నారు. పలు దుకాణాలు సరాసరిగా ఆయా పారిశ్రామిక సంస్థల వారే నిర్వహిస్తుండటం విశేషం. దీని వలన సందర్శకులకు నాణ్యమైన వస్తువులు సరసమైన ధరలకు లభిస్తాయి. పలు రకాలైన తినుభండారాలు కూడా ప్రదర్శనశాల లోపల లభిస్తాయి. ఈ ప్రదర్శనశాల నిర్వహించబడే 46 రోజులపాటు ప్రతి రోజు సాయంత్రం నుంచి అర్థరాత్రి వరకు ఆంధ్ర ప్రదేశ్ రాష్ట్ర రోడ్డు రవాణా సంస్థ నగరంలోని వివిధ ప్రాంతాల నుంచి ప్రదర్శన స్థలం వరకు బస్సు సౌకర్యాన్ని కల్పిస్తుంది.
హైదరాబాదులో నిర్వహించబడుతున్న ఈ పారిశ్రామిక ప్రదర్శన రాష్ట్రంలోనే కాకుండా దేశవ్యాప్తంగా కూడా పేరు సంపాదించింది. ఔత్సాహిక పారిశ్రామికవేత్తలను ప్రాత్సహించడమే కాకుండా వినియోగదార్లను చైతన్యవంతం చేయడానికి ఇది దోహదపడుతోంది. ఇందులో ఆంధ్ర ప్రదేశ్ రాష్ట్ర ప్రభుత్వపు అనేక కార్యక్రమాలను, అభివృద్ధి పథకాలను కూడా ప్రదర్శనకు ఉంచుతారు. జనవరి 1 వ తేదీ నాడు ముఖ్యమంత్రి దీన్ని ప్రారంభించడం ఆనవాయితీగా వస్తోంది.
ప్రదర్శనా మైదానంలో స్టాల్స్‌ల కేటాయింపు, సందర్శకులకు సౌకర్యాలు మొదలగు నిర్వహణా కార్యకలాపాలను ఎగ్జిబిషన్ సొసైటీ నిర్వహిస్తుంది. ఈ సొసైటీకి నగరంలోని పురపాలక శాఖ, నీటిపారుదల శాఖ, రోడ్డు భవనాల శాఖ, ట్రాఫిల్ పోలీస్ శాఖ మొదలగు శాఖలు సహకరిస్తాయి.
ఈ ప్రదర్శన వలన ఆదాయంతో సొసైటీ పలు సేవా కార్యక్రమాలను నిర్వహిస్తోంది. అనేక కళాశాలలు కూడా ఈ సొసైటీ విరాళాలతో నిర్వహించబడుతున్నాయి.